open-index/open-wikipedia-markdown huggingface dataset:
ചിറ്റിലഞ്ഞി

പശ്ചിമഘട്ടതദ്ദേശവാസിയായ 5 മീറ്റർ വരെ ഉയരം വയ്ക്കുന്ന് ഒരു ചെറിയ മരമാണ് **ചിറ്റിലഞ്ഞി**. . 1800 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:പുഷ്പിക്കുന്ന സസ്യങ്ങൾ
ക്രിസ്താ സ്പാസിറ്റേല്യാ പള്ളി

thumb|250px|right|ക്രിസ്താ സ്പാസിറ്റേല്യാ പള്ളി
റഷ്യയിൽ, തലസ്ഥാനനഗരി മോസ്കോയിലുള്ള ഒരു ക്രിസ്തീയദേവാലയമാണ് **ക്രിസ്താ സ്പാസിറ്റേല്യാ ഭദ്രാസനപ്പള്ളി** (Khrista Spasitelya) അഥവാ രക്ഷകനായ ക്രിസ്തുവിന്റെ ഭദ്രാസനപ്പള്ളി.  മോസ്ക്വാ നദിയുടെ വടക്കൻ കരയിൽ ക്രെംലിൻ കൊട്ടാരത്തിൽ നിന്ന് ഏറെ ദൂരെയല്ലാതെയാണ് അതിന്റെ സ്ഥാനം. ലോകത്തിലെ ഏറ്റവും ഉയരമുള്ള ഒർത്തഡോക്സ് ക്രിസ്തീയ ദേവാലയമാണത്.  നെപ്പോളിയന്റെ ആക്രമണത്തിൽ നിന്നുള്ള റഷ്യയുടെ മോചനത്തിന്റെ സ്മാരകമായി  പത്തൊൻപതാം നൂറ്റാണ്ടിൽ പണിചെയ്ത മുൻദേവാലയം, സോവിയറ്റു ഭരണത്തിൽ കീഴിൽ സ്ഫോടകവസ്തുക്കൾ ഉപയോഗിച്ചു തകർത്തിരുന്നു. സോഷ്യലിസത്തെ ഘോഷിക്കുന്ന "സോവിയറ്റുകളുടെ കൊട്ടാരം" എന്ന സ്മാരകം ദേവാലയത്തിന്റെ സ്ഥാനത്ത് നിർമ്മിക്കാനും താഴികക്കുടത്തിലെ 20 ടൺ സ്വർണ്ണം ഖജനാവിൽ മുതൽക്കുട്ടാനും വേണ്ടിയായിരുന്നു ഈ നശീകരണം നടത്തിയത്. 

പള്ളി നിലംപരിശാക്കിയെങ്കിലും അതിന്റെ സ്ഥാനത്ത് സോവിയറ്റുകളുടെ കൊട്ടാരം പണിയാനുള്ള പദ്ധതി നടപ്പായില്ല. 'കൊട്ടാരത്തിന്റെ' അടിത്തറക്കായി മണ്ണു മാന്തിയ കുഴി, പ്രദേശവാസികൾ നീന്തൽക്കുളമായി ഉപയോഗിക്കാൻ തുടങ്ങിയിരുന്നു. സോവിയറ്റ് യൂണിയന്റെ തകർച്ചക്കു ശേഷം 1990-കളിൽ മോസ്കോയുടെ നഗരപിതാവായിരുന്ന യൂറി ലുഖോവ്, കുഴി നികത്താനും ദേവാലയം പുനർനിർമ്മിക്കാനും മുൻകൈയ്യെടുത്തു.  അങ്ങനെ നിർമ്മിക്കപ്പെട്ട ദേവാലയമാണ് ഇപ്പോഴുള്ളത്. കമ്മ്യൂണിസ്റ്റു വിപ്ലവത്തിനു ശേഷം ക്രിസ്തീയാചാരപ്രകാരമുള്ള ദേഹസംസ്കാരം ലഭിച്ച ആദ്യത്തെ റഷ്യൻ ഭരണാധികാരിയായി യെൽറ്റ്സിനെ 2007-ൽ സംസ്കരിച്ചത് ഇവിടെയാണ്. 

## അവലംബം

## പുറത്തേക്കുള്ള കണ്ണികൾ
*എവ്ജീനാ ക്രിറിച്ചെങ്കോ,MOSCOW’S CATHEDRAL OF CHRIST THE SAVIOR 
*1931 ഡിസംബർ 5-ന് ഡൈനാമൈറ്റ് ആക്രമണത്തിൽ തകരുന്ന പഴയ പള്ളി
വർഗ്ഗം:റഷ്യയിലെ ക്രിസ്ത്യൻ പള്ളികൾ
പട്ടുതാളി (Litsea floribunda)

പശ്ചിമഘട്ടതദ്ദേശവാസിയായ ഒരു ചെറുമരമാണ് **പട്ടുതാളി**. . 10 മീറ്റർ വരെ ഉയരം വയ്ക്കുന്ന  ഈ മരം 300 മീറ്ററിനും 1800മ മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഗൂഗിൾ ഗ്ലാസ്

ഒപ്റ്റിക്കൽ ഹെഡ് മൗണ്ടഡ് ഡിസ്പ്ലേയോടു (ഒ.എം.എച്ച്.ഡി.) കൂടിയ ശരീരത്തിൽ ധരിക്കാവുന്ന കമ്പ്യൂട്ടറാണ്  **ഗൂഗിൾ ഗ്ലാസ്** ("GL*Λ*SS" എന്ന ശൈലിയിലാണെഴുതുന്നത്). ഗൂഗിൾ തങ്ങളുടെ **പ്രോജെക്റ്റ് ഗ്ലാസ്** എന്ന ഗവേഷണ വികസന പദ്ധതിയിലൂടെ  ഇത് വികസിപ്പിച്ചുകൊണ്ടിരിക്കുകയാണ്. വൻതോതിൽ വിൽക്കാൻ സാധിക്കുന്ന സർവ്വസാധാരണമായ ഒരു കമ്പ്യൂട്ടർ വികസിപ്പിക്കുക എന്നതാണ് ലക്ഷ്യം. സ്മാർട്ട് ഫോണുകളോട് സാമ്യതയുള്ളതും കൈ തൊടാതെ ഉപയോഗിക്കാവുന്നതുമായ രീതിയിലാണ് ഇത് വികസിപ്പിക്കുന്നത്. സാധാരണ ഭാഷയിലുള്ള നിർദ്ദേശങ്ങളിലൂടെ ഇന്റർനെറ്റുമായി ബന്ധപ്പെടാൻ ഈ ഫോണിന് സാധിക്കും.

ഇപ്പോൾ വിൽക്കുന്ന ഫ്രെയിമുകളിൽ ലെൻസുകൾ ഘടിപ്പിച്ചിട്ടില്ലെങ്കിലും റേബാൻ, വാർബി പാർക്കർ മുതലായ സൺഗ്ലാസ് നിർമാതാക്കളുമായി സഹരിച്ച് അവയും ലഭ്യമാക്കാൻ ഗൂഗിൾ പദ്ധതിയിടുന്നുണ്ട്. ഉപയോക്താക്കൾക്ക് ഇത് പരീക്ഷിച്ചുനോക്കാനുള്ള ഷോപ്പുകളും ഗൂഗിൾ പ്ലാൻ ചെയ്യുന്നുണ്ട്. കണ്ണട ഉപയോഗിക്കുന്നവർക്ക് എക്സ്പോറർ എഡിഷൻ ഉപയോഗിക്കാൻ സാധിക്കില്ല. ഭാവിയിൽ ഉപയോക്താവിന്റെ കണ്ണിനനുസരിച്ചുള്ള പവറുള്ള ലെൻസും ഇതിൽ ഉപയോഗിക്കാനാവും എന്ന് ഗൂഗിൾ വ്യക്തമാക്കിയിട്ടുണ്ട്. സാധാരണ ലെൻസുകൾ ഘടിപ്പിക്കാൻ സാധിക്കുന്ന തരം മോഡ്യുലാർ ഡിസൈനായിരിക്കും ഗ്ലാസുകൾക്കുണ്ടാവുക.

ഗൂഗിൾ എക്സ് ആണ് ഗ്ലാസ് വികസിപ്പിക്കുന്നത്. ഡ്രൈവറില്ലാത്ത കാർ പോലെയുള്ള പദ്ധതികളും ഗൂഗിൾ എക്സിനു കീഴിലാണ്. പ്രൊജക്സ്റ്റ് ഗ്ലാസിന്റെ രൂപഘടന ഗൂഗിൾ പേറ്റന്റ് ചെയ്തിട്ടുണ്ട്.

2014 മെയ് 15-ന് പൊതുജനങ്ങൾക്ക് ലഭ്യമാകുന്നതിന് മുമ്പ്, 2013 ഏപ്രിൽ 15-ന് യുഎസിലെ യോഗ്യരായ "ഗ്ലാസ് എക്‌സ്‌പ്ലോറർമാർക്ക്" ഗൂഗിൾ ഗ്ലാസിന്റെ ഒരു പ്രോട്ടോടൈപ്പ് 1,500 ഡോളറിന് വിൽക്കാൻ തുടങ്ങി. ഇതിന് 5 മെഗാപിക്സൽ സ്റ്റിൽ/720p വീഡിയോ ക്യാമറ ഉണ്ടായിരുന്നു. നിലവിലുള്ള സ്വകാര്യതാ നിയമങ്ങൾ ലംഘിക്കപ്പെടുമെന്ന ആശങ്കകൾക്കിടയിലാണ് ഹെഡ്‌സെറ്റിന് വലിയ വിമർശനം നേരിടേണ്ടി വന്നത്.
## അവലംബം

## പുറത്തേയ്ക്കുള്ള കണ്ണികൾ

* 
* 

വർഗ്ഗം:ഗൂഗിൾ സേവനങ്ങൾ
ഹേമന്ത് സോറൻ

2024 ജൂലൈ 4 മുതൽ 
ജാർഖണ്ഡ് മുഖ്യമന്ത്രിയായി തുടരുന്ന
മുതിർന്ന ജെ.എം.എം നേതാവാണ്
** ഹേമന്ത് സോറൻ.(ജനനം: 10 ഓഗസ്റ്റ് 1975) ** 
രണ്ട് തവണ (2019-2024, 2013-2014) ജാർഖണ്ഡ് മുഖ്യമന്ത്രിയായിരുന്നു. മുൻ കേന്ദ്രമന്ത്രിയായിരുന്ന ഷിബു സോറൻ്റെ മകനാണ്.
മൂന്ന് തവണ നിയമസഭാംഗം, 
ജാർഖണ്ഡ് ഉപ-മുഖ്യമന്ത്രി,
നിയമസഭയിലെ പ്രതിപക്ഷ നേതാവ്,
രാജ്യസഭാംഗം എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
അവിഭക്ത ബീഹാറിലെ രാംഗഢ് ജില്ലയിലെ നെമാറയിൽ ജാർഖണ്ഡ് മുൻ മുഖ്യമന്ത്രിയും മുതിർന്ന ജെ.എം.എം നേതാവുമായ ഷിബു സോറൻ്റെയും രൂപിയുടേയും മകനായി
1975 ഓഗസ്റ്റ് 10ന് ജനനം.
പട്ന സ്കൂളിലെ
പ്രാഥമിക വിദ്യാഭ്യാസത്തിന് ശേഷം മെക്കാനിക്കൽ എഞ്ചിനീയറിംഗിന് ചേർന്നെങ്കിലും കോഴ്സ് പൂർത്തിയാക്കിയില്ല.

2009-ൽ ജെ.എം.എം ടിക്കറ്റിൽ രാജ്യസഭാംഗമായതോടെയാണ് 
ഹേമന്ത് സോറൻ്റെ രാഷ്ട്രീയ ജീവിതം തുടങ്ങുന്നത്. 2009-ലെ ജാർഖണ്ഡ് നിയമസഭ തിരഞ്ഞെടുപ്പിൽ ധുംക മണ്ഡലത്തിൽ നിന്ന് ആദ്യമായി നിയമസഭാംഗമായ ഹേമന്ത് സോറൻ പിന്നീട് 2014, 2019 എന്നീ വർഷങ്ങളിൽ നടന്ന തിരഞ്ഞെടുപ്പുകൾ വിജയിച്ച് നിയമസഭാംഗമായി തുടർന്നു.

2010 മുതൽ 2013 വരെ ജാർഖണ്ഡ് ഉപ-മുഖ്യമന്ത്രിയും 2015 മുതൽ 2019 വരെ നിയമസഭയിലെ പ്രതിപക്ഷ നേതാവുമായിരുന്ന ഹേമന്ത് സോറൻ
2013 മുതൽ 2014 വരെ ജാർഖണ്ഡിൻ്റെ മുഖ്യമന്ത്രിയായിരുന്നു.

2019-ലെ നിയമസഭ തിരഞ്ഞെടുപ്പിൽ 
കോൺഗ്രസ് കൂടി ഉൾപ്പെട്ട
ജെ.എം.എം നയിച്ച യു.പി.എ മുന്നണിയ്ക്ക്
നിയമസഭയിൽ ഭൂരിപക്ഷം ലഭിച്ചതിനെ
തുടർന്ന് രണ്ടാം വട്ടവും ജാർഖണ്ഡ് മുഖ്യമന്ത്രിയായി തിരഞ്ഞെടുക്കപ്പെട്ടു.

2024 ജനുവരി 31 ന് കള്ളപ്പണ കേസിൽ
എൻഫോഴ്സ്മെൻ്റ് ഡിപ്പാർട്ട്മെൻ്റ്
ഏഴരമണിക്കൂർ നീണ്ട ചോദ്യം ചെയ്യലിനൊടുവിൽ അറസ്റ്റ് ചെയ്തതോടെ
ജാർഖണ്ഡ് മുഖ്യമന്ത്രി സ്ഥാനം രാജിവച്ചു.
വ്യാജരേഖ ചമച്ച് 2020-2022 കാലയളവിൽ 
ആദിവാസി ഭൂമി തട്ടിയെടുത്ത കേസിലാണ്
ഹേമന്ത് സോറൻ്റെ അറസ്റ്റ് ഇ.ഡി. രേഖപ്പെടുത്തിയത്.

2024 ജൂൺ 28ന് ജാർഖണ്ഡ് 
ഹൈക്കോടതി കേസിൽ ഹേമന്ദ്
സോറന് ജാമ്യം അനുവദിച്ചു.
ഇതിനെ തുടർന്ന് 2024 ജൂലൈ 4ന് വീണ്ടും
ജാർഖണ്ഡ് മുഖ്യമന്ത്രിയായി സ്ഥാനമേറ്റു.
താത്കാലിക മുഖ്യമന്ത്രിയായിരുന്ന ചമ്പയ് 
സോറൻ രാജിവച്ച് ബിജെപിയിൽ ചേർന്നു.

2024 നവംബറിൽ നടന്ന ജാർഖണ്ഡ് 
നിയമസഭ തെരഞ്ഞെടുപ്പിൽ 
ജാർഖണ്ഡ് മുക്തി മോർച്ച വീണ്ടും ജയിച്ചു. 
81 അംഗ നിയമസഭയിൽ 34 സീറ്റുകൾ 
ഒറ്റയ്ക്ക് നേടിയ ജാർഖണ്ഡ് മുക്തി മോർച്ച -കോൺഗ്രസ് സഖ്യം നിയമസഭയിൽ 
ഭൂരിപക്ഷം നേടി. 

16 സീറ്റുകൾ നേടിയ
കോൺഗ്രസിൻ്റെയും 4 സീറ്റുകൾ നേടിയ
ആർജെഡിയുടേയും 2 സീറ്റുകൾ നേടിയ
സിപിഐഎംഎൽ(ലിബറേഷൻ) പാർട്ടിയുടേയും പിന്തുണയോടെ 
ജാർഖണ്ഡ് നിയമസഭയിൽ 56 
പേരുടെ ഭൂരിപക്ഷമാണ് ഇന്ത്യ സഖ്യത്തിന് ഉള്ളത്.

ജാർഖണ്ഡിലെ ഇന്ത്യ മുന്നണിയുടെ
നിയമസഭ കക്ഷി നേതാവായി ഹേമന്ദ് 
സോറനെ തന്നെ വീണ്ടും തിരഞ്ഞെടുത്തതിനെ തുടർന്ന് 2024 നവംബർ 28ന് മുഖ്യമന്ത്രിയായി സ്ഥാനമേറ്റു.

** പ്രധാന പദവികളിൽ **

* 2024-തുടരുന്നു, 2019-2024, 2013-2014 : ജാർഖണ്ഡ് മുഖ്യമന്ത്രി
* 2019, 2014 : നിയമസഭാംഗം, ബർഹൈത്ത്
* 2015-2019 : നിയമസഭയിലെ പ്രതിപക്ഷ നേതാവ്
* 2019-2020, 2009-2014 : നിയമസഭാംഗം, ധുംക
* 2010-2013 : ജാർഖണ്ഡ്, ഉപ-മുഖ്യമന്ത്രി
* 2009-2010 : രാജ്യസഭാംഗം

## അവലംബം

## പുറം കണ്ണികൾ
A news on sify

വർഗ്ഗം:ഝാർഖണ്ഡ്‌ മുഖ്യമന്ത്രിമാർ
വർഗ്ഗം:1975-ൽ ജനിച്ചവർ
വർഗ്ഗം:ഓഗസ്റ്റ് 10-ന് ജനിച്ചവർ
വർഗ്ഗം:രാജ്യസഭാംഗങ്ങൾ
തിരൂർപ്പുഴ

മലപ്പുറം  ജില്ലയിലെ തിരൂർ താലൂക്കിലൂടെ ഒഴുകുന്ന ഒരു പുഴയാണ് **തിരൂർപ്പുഴ**. ആതവനാട് ഭാഗത്ത് ഉദ്ഭവിയ്ക്കുന്ന ഈ നദി,  പൊന്നാനിയ്ക്കു സമീപം ഭാരതപ്പുഴയിൽ ചേരുന്നു.  *വള്ളിലപ്പുഴ*യെന്നും  ഈ പുഴയ്ക്കു പേരുണ്ട്. ഇതിന്റെ തീരത്ത് കണ്ടൽക്കാട്, നാനാതരത്തിലുള്ള പക്ഷികളുടെ സങ്കേതം, വിവിധയിനം  മത്സ്യങ്ങൾ എന്നിവയുടെ സാന്നിദ്ധ്യം   ശ്രദ്ധേയമാണ്.   പ്രസിദ്ധമായ തുഞ്ചൻ പറമ്പ് ഈ നദിയുടെ കരയിലാണ്.

## നീളം
48 കി.മീറ്ററാണ് തിരൂർപ്പുഴയുടെ നീളം.
## പുറംകണ്ണികൾ
* Malappuram
* Tirur River
* Road Over Bridge at Tirur Inaugurated 

## അവലംബങ്ങൾ

വർഗ്ഗം:കേരളത്തിലെ നദികൾ
വർഗ്ഗം:ഭാരതപ്പുഴയുടെ പോഷകനദികൾ
അഗ്നിപുത്രി

പ്രേം ആൻഡ് ബാലാജി മൂവീസിനു വെണ്ടി പ്രേം നവാസ് നിർമിച്ച മലയാളചലച്ചിത്രമാണ് **അഗ്നിപുത്രി**.  ജിയോപിക്ചേഴ്സ് വിതരണം നിർവഹിച്ച അഗ്നിപുത്രി 1967 മാർച്ച് 18-ന് പ്രദശനം തുടങ്ങി.

## താരനിര

## പിന്നണിഗായകർ
*പി. ജയചന്ദ്രൻ
*പി. സുശീല 

## അണിയറപ്രവർത്തകർ
*നിർമ്മാണം -- പ്രേം നവാസ്
*സംവിധാനം -- എം. കൃഷ്ണൻ നായർ
*സംഗീതം -- എം.എസ്. ബാബുരാജ്
*ഗാനരചന—വയലാർ
*കഥ, തിരക്കഥ, സംഭാഷണം -- എസ്.എൽ. പുരം സദാനന്ദൻ
*ഛായാഗ്രഹണം -- എൻ.എസ്. മണി 

## ഗാനങ്ങൾ
*ഗാനരചന - വയലാർ
*സംഗീതം - എം.എസ്. ബാബുരാജ് 

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ്മൂവീ ഡേറ്റബേസിൽ നിന്ന് അഗ്നിപുത്രി
*മലയാളചലച്ചിത്രം കോമിൽ നിന്ന് അഗ്നിപുത്രി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ

വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസി-ബഹദൂർ ജോഡി
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
ചാൾസ് ഫ്രാൻസിസ് റിക്ടർ

പ്രശസ്തനായ അമേരിയ്ക്കൻ ഭൗമശാസ്ത്രജ്ഞനും, ഊർജ്ജതന്ത്രജ്ഞനുമായ റിക്ടർ മാനകത്തിന്റെ ഉപജ്ഞാതാവുമായ ചാൾസ് ഫ്രാൻസിസ് **റിക്ടർ** (/ˈrɪktər/; ഏപ്രിൽ 26, 1900 – സെപ്റ്റംബർ  30, 1985) ഒഹായോയിൽ ജനിച്ചു. ഭൂകമ്പതീവ്രത അളക്കുന്ന *റിക്ടർ മാനകം* അഥവാ റിക്ടർ സ്കെയിലിനു  അദ്ദേഹം  രൂപം  നല്കിയത് 1979 ൽ ആണ്.
## വിദ്യാഭ്യാസം
സ്റ്റാൻഫോഡ് സർവ്വകലാശാലയിലെ ബിരുദപഠനത്തിനു ശേഷം, കാർണഗി ഇൻസ്റ്റിറ്റ്യൂട്ടിൽ ഗവേഷണ സഹായിയായി ജോലിയിൽ പ്രവേശിച്ച റിക്ടർ ഭൂതരംഗങ്ങളെക്കുറിച്ചുള്ള പഠനങ്ങളിലേർപ്പെട്ടു. അവയുടെ തീവ്രത അളക്കുന്നതിനുള്ള ഉപകരണത്തിനുള്ള സാങ്കേതിക സംജ്ഞകൾ അദ്ദേഹം  ഗുട്ടൻബർഗുമായി ചേർന്നു  1935 ൽ തയ്യാറാക്കുകയുണ്ടായി.   കിയൂ വദറ്റി എന്ന ശാസ്ത്രജ്ഞന്റെ നിരീക്ഷണങ്ങളും  അദ്ദേഹം  ഇതിലേയ്ക്കു പരിഗണിച്ചിരുന്നു. 
## അവലംബം

വർഗ്ഗം:1900-ൽ ജനിച്ചവർ
വർഗ്ഗം:ഏപ്രിൽ 26-ന് ജനിച്ചവർ
വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:1985-ൽ മരിച്ചവർ
വർഗ്ഗം:സെപ്റ്റംബർ 30-ന് മരിച്ചവർ
മുളകുനാറി

പശ്ചിമഘട്ടതദ്ദേശവാസിയായ ഒരു ചെറിയ മരമാണ് **മുളകുനാറി**. . 7 മീറ്ററോളം ഉയരം വയ്ക്കുന്ന ഈ മരം 200 മീറ്റർ മുതൽ 1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
മൈൽ

നീളത്തെ കുറിക്കുന്ന ഒരു ഏകകമാണ് **മൈൽ**. സാധാരണയായി 5,280 അടിയാണ് (1,760 യാർഡ്, അല്ലെങ്കിൽ 1,609 മീറ്റർ) ഒരു മൈൽ. 5,280 അടി നീളമുള്ള മൈലിനെ 6,076 അടി (1,852 മീറ്റർ) നീളമുള്ള നോട്ടിക്കൽ മൈലിൽ നിന്നും വേർതിരിക്കുന്നതിനായി *സ്റ്റാറ്റ്യൂട്ട് മൈൽ* അല്ലെങ്കിൽ *ലാന്റ് മൈൽ* എന്നും പറയുന്നു. 1 മുതൽ 15 കിലോമീറ്റർ വരെയുള്ള, ചരിത്രപരമായതും മൈലിനോട് സാദൃശ്യമുള്ളതുമായ, പല ഏകകങ്ങളും ഇംഗ്ലീഷിലേക്ക് പരിഭാഷപ്പെടുത്തുമ്പോൾ മൈൽ എന്ന് ഉപയോഗിക്കുന്നു.

1959 ലെ *ഇന്റർനാഷണൽ യാർഡ് ആൻഡ് പൗണ്ട് (International Yard and Pound)* ഉടമ്പടി നിലവിൽ വരുന്നത് വരെ പല രാജ്യങ്ങളിലേയും മൈൽ എന്ന ഏകകത്തിന്റെ അളവിൽ വ്യത്യാസമുണ്ടായിരുന്നു. യാർഡ് എന്നാൽ 0.9144 മീറ്ററുകൾ ആണെന്ന് ആ ഉടമ്പടി നിജപ്പെടുത്തി. അതോടെ മൈൽ എന്നാൽ 1,609.344 മീറ്ററുകൾ ആണെന്ന് സ്ഥിരീകരിച്ചു.

## അവലംബം


 
വർഗ്ഗം:നീളത്തിന്റെ ഏകകങ്ങൾ
മുഫ്തി സദ്രുദ്ദീൻ ഖാൻ

പത്തൊമ്പതാം നൂറ്റാണ്ടിൽ ദില്ലിയിൽ ജീവിച്ചിരുന്ന ഒരു പ്രശസ്ത കവിയും, മുഗൾ രാജസഭാംഗവും, ന്യായാധിപനും, മദ്രസ അദ്ധ്യാപകനുമായിരുന്നു **മുഫ്തി സദ്രുദ്ദീൻ ഖാൻ** (ജീവിതകാലം: ഉദ്ദേശം 1804  - 1868). **ആസുർദാ** എന്ന പേരിലും അറിയപ്പെടുന്നു. മുപ്പതു വർഷത്തോളം അദ്ദേഹം ഡെൽഹിയിലെ സദർ അമീനും (മുഖ്യ മുസ്ലീം ന്യായാധിപൻ), മുഗൾ സഭയിലെ പ്രധാനപ്പെട്ട കവികളിലൊരാളും മുഫ്തിയും ആയിരുന്നു.

മുഗൾ ചക്രവർത്തി ബഹദൂർ ഷാ സഫറിന്റെയും, പ്രശസ്ത കവിയായിരുന്ന മിർസ ഗാലിബിന്റെയും അടുത്ത സുഹൃത്തായിരുന്നു ആസുർദാ. ഡെൽഹിയിലെ ബ്രിട്ടീഷ് ആധിപത്യത്തിന്റെ തുടക്കത്തിൽ ബ്രിട്ടീഷുകാരുടെയും മുഗൾ പ്രഭുക്കന്മാരുടെയും പ്രധാന ഇടനിലക്കാരനായിരുന്നു. ഇംഗ്ലീഷുകാരോട് ചെറിയ ആഭിമുഖ്യവുമുണ്ടായിരുന്ന അദ്ദേഹം ഡേവിഡ് ഒക്റ്റർലോണിയുടെ സുഹൃത്തും അനുകൂലിയുമായിരുന്നു. മുസ്ലീങ്ങൾ, ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ജോലിയേറ്റെടുക്കുന്നത് മുസ്ലീം നിയമപ്രകാരം തെറ്റല്ലെന്നും, ബ്രിട്ടീഷുകാർ, പൂർണ്ണമായ മതസ്വാതന്ത്ര്യം അനുവദിച്ചിരിക്കുന്നതിനാൽ അവർക്കെതിരെ ഒരു ജിഹാദ് ഉയർത്തേണ്ട യാതൊരു സാഹചര്യവുമില്ലെന്നാണ് അദ്ദേഹം ആദ്യമൊക്കെ വാദിച്ചിരുന്നത്. എന്നാൽ ജോൺ ജെന്നിങ്സിന്റെ നേതൃത്വത്തിലുള്ള തീവ്രമായ മതപരിവർത്തനപരിപാടികൾ 1852-ൽ ഡെൽഹിയിൽ ആരംഭിച്ചതിനെത്തുടർന്ന് ആസുർദാ ഈ നിലപാട് ഉപേക്ഷിച്ചു. അദ്ദേഹം ഡെൽഹി കോളേജിലെ തന്റെ ശിഷ്യന്മാരോട് ക്രിസ്ത്യൻ മതപ്രചരണത്തിന്റെ വലയിൽ വീഴാതിരിക്കാൻ ഉപദേശിച്ചു. മിഷണറികളെ പ്രോത്സാഹിപ്പിക്കുന്ന കമ്പനിയുടെ നടപടികളുടെ ഫലമായി 1857-ലെ ലഹളക്കാലത്ത് അദ്ദേഹം വിമതരോടൊപ്പം നിലകൊണ്ടു. 1857 ഓഗസ്റ്റ് 1 ഈദ് ദിനത്തിൽ പശുവിനെ കൊന്നതുമായി ബന്ധപ്പെട്ട പ്രശ്നത്തിൽ ജിഹാദികളെയും ശിപായികളെയും രാജസഭയെയും അനുനയിപ്പിച്ച് വിമതർക്കുള്ളിൽ ഒരു പ്രക്ഷോഭമുണ്ടാകുന്നതിനെ തടയുന്നതിൽ പ്രധാനപങ്കുവഹിച്ചു.
## അവലംബം

### ഗ്രന്ഥങ്ങൾ
* 
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
വർഗ്ഗം:ഉർദു കവികൾ
അന്വേഷിച്ചു കണ്ടെത്തിയില്ല

കൊല്ലം ജെനറൽ പിക്ചേഴ്സിനു വേണ്ടി കെ. രവീന്ദ്രനാഥൻ നായർ (രവി) നിർമിച്ച മലയാളചലച്ചിത്രമാണ് **അന്വേഷിച്ചു കണ്ടെത്തിയില്ല**.  ജെനറൽ പിക്ചേഴ്സിന്റെ ആദ്യ സംരംഭാമായിരുന്നു ഈ ചിത്രം.  പാറപ്പുറത്തിന്റെ നൊവലിനെ ആസ്പദമാക്കി അദ്ദേഹം തന്നെ തിരക്കഥയും സംഭാഷണവും തയാറക്കി.   1967 സെപ്റ്റംബർ 9-ന് പ്രദർശനം തുടങ്ങിയ ചിത്രം കൊല്ലം പ്രതാപ് തിയേറ്റേഴ്സ് വിതരണം നടത്തി.

## താരനിര

## പിന്നണിഗായകർ
*എസ്. ജാനകി
*ബി. വസന്ത
*കെ.ജെ. യേശുദാസ് 

## അണിയറപ്രവർത്തകർ
*നിർമ്മാണം -- രവീന്ദ്രനാഥൻ നായർ (രവി)
*സംവിധാനം -- പി. ഭാസ്കരൻ
*സംഗീതം -- എം.എസ്. ബാബുരാജ്
*ഗാനരചന—പി. ഭാസ്കരൻ
*കഥ. തിരക്കഥ, സംഭാഷണം -- പാറപ്പുറത്ത്
*ചിത്രസംയോജനം -- ജി. വെങ്കിട്ടരാമൻ
*കലാസംവിധാനം -- എസ്. കൊന്നനാട്
*ഛായാഗ്രഹണം -- ഇ.എൻ. ബാലകൃഷ്ണൻ
*നൃത്തസംവിധാനം -- ജോസഫ് കൃഷ്ണ
*ശബ്ദലേഖനം -- കണ്ണൻ
*മേക്കപ്പ് -- പത്മനാഭൻ
*വസ്ത്രാലങ്കാരം -- മുത്തു, ഗൊവിന്ദരാജ്
*നിശ്ചലഛാഗ്രഹണം -- നടരാജൻ 

## ഗാനങ്ങൾ
*ഗനരചന - പി. ഭാസ്കരൻ
*സംഗീതം - എം.എസ്. ബാബുരാജ് 

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ്മൂവി ഡറ്റാബേസിൽ നിന്ന് അന്വേഷിച്ചു കണ്ടെത്തിയില്ല
*രാഗകോമിൽ നിന്ന് മ്യൂസിക്

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ

വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
ഒപ്റ്റിക്കൽ കാരക്റ്റർ റെക്കഗ്നിഷൻ

സ്‌കാൻ ചെയ്ത ഡോക്യുമെന്റുകളിൽ നിന്ന് അച്ചടിച്ചതും കൈയ്യെഴുത്തുള്ളതുമായ അക്ഷരങ്ങൾ യാന്ത്രികമായി വേർതിരിച്ചെടുത്ത് മെഷീൻ എൻകോഡഡ് ടെക്സ്റ്റിലേക്ക് മാറ്റിയെടുക്കുന്നതിനുള്ള കമ്പ്യൂട്ടർ സങ്കേതമാണ് **ഒപ്റ്റിക്കൽ ക്യാരക്റ്റർ റെക്കഗ്നിഷൻ** അഥവാ **ഒ.സി.ആർ**. കടലാസ് വിവരസ്ത്രോതസ്സുകളായ ലിഖിത പ്രമാണങ്ങൾ, കച്ചവട രശീതികൾ, കത്തുകൾ അല്ലെങ്കിൽ മറ്റു അച്ചടിച്ച രേഖകളെ കമ്പ്യൂട്ടറിന് സ്വീകരിക്കാനുതകുന്ന വിധത്തിലുള്ള രൂപത്തിലാക്കാൻ ഈ സങ്കേതം വ്യാപകമായി ഉപയോഗിക്കുന്നു. അച്ചടിച്ച ഉള്ളടക്കങ്ങൾ ഡിജിറ്റൈസ് ചെയ്യുന്നതിനായുള്ള സാധാരണ ഉപയോഗിക്കുന്ന സമ്പ്രദായമാണിത്. ഇങ്ങനെ ചെയ്യുന്നതുകൊണ്ട് അവയിലെ വിവരങ്ങൾ ഇലക്ടോണിക്സ് സങ്കേതത്തിലൂടെ തിരയാനും, ഒതുങ്ങിയ രീതിയിൽ സംഭരിച്ച് സൂക്ഷിക്കാനും, ഓൺലൈനായി വായിക്കാനും, മെഷീൻ ട്രാൻസിലേഷൻ, ടെക്സ്റ്റ് ടു സ്പീച്ച്, ടെക്സ്റ്റ് മൈനിങ്ങ് തുടങ്ങിയ യാന്ത്രിക പ്രവർത്തികൾക്ക് ഉപയോഗിക്കുകയും ചെയ്യുന്നു. പാറ്റേൺ റെക്കഗ്നിഷൻ, കൃത്രിമബുദ്ധി (artificial intelligence), കമ്പ്യൂട്ടർ വിഷൻ എന്നിവ ഒ.സി.ആറിന്റെ ഗവേഷണ മേഖലയിലുൾപ്പെടുന്നു.

ആദ്യകാല വേർഷനുകളിലെല്ലാം ചിത്രങ്ങളിലെ ഓരോ അക്ഷരങ്ങൾക്കനുസരിച്ചും  പ്രത്യേകം പ്രോഗ്രാമുകൾ എഴുതണമായിരുന്നു. കൂടാതെ ഒരു ഫോണ്ട് സെറ്റ് മാത്രമേ ഒരു സമയം പ്രവർത്തിച്ചിരുന്നുള്ളൂ.മിക്ക ഫോണ്ടുകളെയും കൃത്യതയോടെ തിരിച്ചറിയാനുള്ള ഇൻന്റലിജെൻസ്  സിസ്റ്റം ഇപ്പോൾ സാധാരണമായി ലഭ്യമാണ്. യഥാർഥ സ്കാൻ ചെയ്ത പേജിനോട് കിടപിടിയ്ക്കുന്ന തരത്തിൽ, ചിത്രങ്ങളും കോളങ്ങളും മറ്റു ടെക്സ്റ്റ് ഇതരരൂപങ്ങളും പുനർനിർമ്മിക്കാൻ തക്ക ശേഷിയുള്ള ഒ.സി.ആർ സങ്കേതങ്ങൾ ഇന്ന് ലഭ്യമാണ്.

ആദ്യകാല പതിപ്പുകൾ ഓരോ കാരക്ടരിന്റെയും ചിത്രങ്ങൾ ഉപയോഗിച്ച് പരിശീലിപ്പിക്കേണ്ടതുണ്ട്, കൂടാതെ ഒരു സമയം ഒരു ഫോണ്ടിൽ പ്രവർത്തിക്കുകയും വേണം. മിക്ക ഫോണ്ടുകൾക്കും ഉയർന്ന അളവിലുള്ള തിരിച്ചറിയൽ കൃത്യത ഉൽപ്പാദിപ്പിക്കാൻ കഴിവുള്ള വിപുലമായ സംവിധാനങ്ങൾ ഇപ്പോൾ സാധാരണമാണ്, കൂടാതെ വൈവിധ്യമാർന്ന ഡിജിറ്റൽ ഇമേജ് ഫയൽ ഫോർമാറ്റ് ഇൻപുട്ടുകൾക്കുള്ള പിന്തുണയും ഉണ്ട്. ചിത്രങ്ങൾ, കോളങ്ങൾ, മറ്റ് നോൺ-ടെക്‌സ്‌ച്വൽ കമ്പോണന്റ് എന്നിവയുൾപ്പെടെ ഒറിജിനൽ പേജിനെ ഏകദേശം കണക്കാക്കുന്ന ഫോർമാറ്റ് ചെയ്‌ത ഔട്ട്‌പുട്ട് പുനർനിർമ്മിക്കാൻ ചില സിസ്റ്റങ്ങൾക്ക് കഴിയും.
## ചരിത്രം
ആദ്യകാല ഒപ്റ്റിക്കൽ ക്യാരക്ടർ റെഗ്നിഷൻ ടെലിഗ്രാഫിയും അന്ധർക്കായി വായനാ ഉപകരണങ്ങൾ സൃഷ്ടിക്കുന്നതും ഉൾപ്പെടുന്ന സാങ്കേതികവിദ്യകൾ രൂപപ്പെടുത്തി. 1914-ൽ ഇമ്മാനുവൽ ഗോൾഡ്‌ബെർഗ് അക്ഷരങ്ങൾ വായിക്കുകയും അവയെ സാധാരണ ടെലിഗ്രാഫ് കോഡാക്കി മാറ്റുകയും ചെയ്യുന്ന ഒരു യന്ത്രം വികസിപ്പിച്ചെടുത്തു. അതേ സമയം, എഡ്മണ്ട് ഫോർണിയർ ഡി ആൽബ് ഒരു ഹാൻഡ്‌ഹെൽഡ് സ്‌കാനറായ ഒപ്‌ടോഫോൺ വികസിപ്പിച്ചെടുത്തു, അത് പ്രിന്റ് ചെയ്‌ത പേജിലുടനീളം നീക്കുമ്പോൾ, പ്രത്യേക അക്ഷരങ്ങൾക്കോ പ്രതീകങ്ങൾക്കോ അനുയോജ്യമായ ടോണുകൾ നിർമ്മിക്കുന്നു.

1920-കളുടെ അവസാനത്തിലും 1930-കളിലും ഇമ്മാനുവൽ ഗോൾഡ്ബെർഗ് ഒരു ഒപ്റ്റിക്കൽ കോഡ് തിരിച്ചറിയൽ സംവിധാനം ഉപയോഗിച്ച് മൈക്രോഫിലിം ആർക്കൈവുകൾ തിരയുന്നതിനായി "സ്റ്റാറ്റിസ്റ്റിക്കൽ മെഷീൻ"  വികസിപ്പിച്ചെടുത്തു. 1931-ൽ ഈ കണ്ടുപിടുത്തത്തിന് 1,838,389 എന്ന യുഎസ്എ പേറ്റന്റ് ലഭിച്ചു. പേറ്റന്റ് ഐബിഎം ഏറ്റെടുത്തു.

## അവലംബം

## പുറം കണ്ണികൾ

* Unicode OCR - Hex Range: 2440-245F Optical Character Recognition in Unicode

വർഗ്ഗം:യൂണികോഡ്
വർഗ്ഗം:കൃത്രിമബുദ്ധി
വർഗ്ഗം:ചിഹ്നങ്ങൾ
വർഗ്ഗം:ഭാഷാശാസ്ത്രം
വർഗ്ഗം:വിവരസാങ്കേതികവിദ്യ
ഡിലോനിക്‌സ് ഡിക്കേരി

പയറുവർഗ്ഗങ്ങൾ ഉൾപ്പെടുന്ന ഫാബേസീ സസ്യകുടുംത്തിൽ പെട്ട ഒരു സ്പീഷീസാണ് **ഡിലോനിക്‌സ് ഡിക്കേരി** (Delonix decaryi). വംശനാശം നേരിടുന്ന ഈ സസ്യം ഇപ്പോൾ മഡഗാസ്കർ ദ്വീപിലെ ചില പ്രദേശങ്ങളിൽ മാത്രമാണ് കണ്ടുവരുന്നത്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:വംശനാശം നേരിടുന്ന സസ്യങ്ങൾ
വരിക്കീര

പശ്ചിമഘട്ടതദ്ദേശവാസിയായ ഒരു ചെറിയ മരമാണ് **വരിക്കീര**. . വരണ്ടതും നനവുള്ളതുമായ പശ്ചിമഘട്ടവനങ്ങളിൽ തിരുവിതാംകൂർ മുതൽ തെക്കേ കൊങ്കൺ വരെ കാണുന്ന ഈ മരം 8 മീറ്റർ വരെ ഉയരം വയ്ക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ലോറേസീ
വട്ടക്കണ്ണി

വട്ടയോട് നല്ല സാമ്യമുള്ള ഒരു മരമാണ് വട്ടക്കണ്ണി. . വട്ട എന്നും ഉപ്പില എന്നെല്ലാം അറിയപ്പെടുന്നു. പ്രധാനമായും തെക്കെ ഇന്ത്യയിലും ശ്രീലങ്കയിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പീച്ചെറുപൊന്നകം

5  മീറ്ററോളം ഉയരം വയ്ക്കുന്ന ഒരു ചെറുമരമാണ് **പീച്ചെറുപൊന്നകം**. . നിത്യഹരിതവനങ്ങളിലും അർദ്ധനിത്യഹരിതവനങ്ങളിലും അടിക്കാടുകളായി കാണുന്നു. തെക്കേ ഇന്ത്യയിലും ശ്രീലങ്കയിലും കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Buckthorn-Leaved%20Kamala.html

വർഗ്ഗം:വൃക്ഷങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
റോബർട്ട് ക്രിസ്റ്റഫർ ടൈറ്റ്ലർ

right|thumb|ഹാരിയറ്റും റോബർട്ട് ടൈറ്റ്ലറും
ഒരു ബ്രിട്ടീഷ് പട്ടാളക്കാരനും പ്രകൃതിശാസ്ത്രജ്ഞനും ഛായാഗ്രാഹകനുമായിരുന്നു **റോബർട്ട് ക്രിസ്റ്റഫർ ടൈറ്റ്ലർ** ( (ജീവിതകാലം: 1818 സെപ്റ്റംബർ 25 – 1872 സെപ്റ്റംബർ 10). 1857-ലെ ലഹളക്കാലത്ത് റോബർട്ട് ചിത്രീകരിച്ച ഫോട്ടോഗ്രാഫുകളുടെ പേരിലാണ് അദ്ദേഹത്തിന്റെയും ഭാര്യയായിരുന്ന ഹാരിയറ്റിന്റെയും പ്രശസ്തി. ടൈറ്റ്ലേഴ്സ് ലീഫ് വാബ്ലർ എന്ന ഒരു പക്ഷിയുടെ പേരും ഇദ്ദേഹത്തിന്റെ സ്മരണാർത്ഥമായിട്ടുണ്ട്.

ബ്രിട്ടീഷ് സേനയിലെ 38-ാം നേറ്റീവ് ഇൻഫൻട്രിയിലെ ഒരു മുതിർന്ന സൈനികനായിരുന്നു റോബെർട്ട്. ഇന്ത്യൻ ശിപായിമാരോട് വളരെ അടുത്ത് പെരുമാറിയിരുന്നതും അവരുടെ ക്ഷേമത്തിനായും പ്രവർത്തിച്ച പഴയതലമുറ ഉദ്യോഗസ്ഥനായിരുന്നു അദ്ദേഹം. അദ്ദേഹം ഹിന്ദുസ്ഥാനി നല്ലപോലെ  സംസാരിക്കാനറിയാമായിരുന്നു. രണ്ട് കുട്ടികളുടെ പിതാവായിരുന്ന അദ്ദേഹം ലഹളക്ക് കുറച്ചുകാലം മുമ്പു മാത്രമാണ് അദ്ദേഹം ഹാരിയെറ്റിനെ പുനർവിവാഹം ചെയ്തത്. ഹാരിയെറ്റിന് അപ്പോൾ അദ്ദേഹത്തിന്റെ പകുതിയോളം പ്രായമേ ഉണ്ടായിരുന്നുള്ളൂ. ഭർത്താവിനെപ്പോലെ അവർക്കും ഹിന്ദുസ്ഥാനിയിൽ നല്ല പ്രാവീണ്യമുണ്ടായിരുന്നു. കാലക്രമേണ ഇരുവരും മികച്ച ഫോട്ടോഗ്രാഫർമാരായി മാറി. ലഹളസമയത്ത് ഇവർ ദില്ലിയിൽ നിന്ന് അംബാലയിലേക്ക് രക്ഷപ്പെട്ടു. അവിടെവച്ച് സ്വാഭാവികമായി ഡെൽഹി ഫീൽഡ് ഫോഴ്സിൽ അംഗങ്ങളായി. ആക്രമണകാലത്ത് ദില്ലി റിഡ്ജിൽ തമ്പടിച്ചിരുന്ന ബ്രിട്ടീഷ് പട്ടാളത്തെക്കുറിച്ചും പിടിച്ചടക്കലിനുശേഷമുള്ള നഗരത്തിലെ നിർമ്മിതികളുടെ നശീകരണത്തെക്കുറിച്ചും ഏറ്റവും വിശദമായ വിവരണം ഹാരിയെറ്റിന്റെ ഓർമ്മക്കുറിപ്പുകളിലുണ്ട്.
## അവലംബം

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
ആന്റിക്രൈസ്റ്റ് (വിവക്ഷകൾ)

* അന്തിക്രിസ്തു - ക്രിസ്തീയ വിശ്വാസ പ്രകാരം വരാനിരിക്കുന്ന വ്യാജ മിശിഹാ.
* ആന്റിക്രൈസ്റ്റ് - പുറത്തിറങ്ങാനിരിക്കുന്ന മലയാള ചലച്ചിത്രം.
* ആന്റിക്രൈസ്റ്റ് - 2009ൽ പുറത്തിറങ്ങിയ ഇംഗ്ലിഷ് ചലച്ചിത്രം.
* ആന്റിക്രൈസ്റ്റ് - 1888ൽ പുറത്തിറങ്ങിയ ഫ്രീഡ്രിക്ക് നീച്ചയുടെ ഒരു കൃതി.
എം.എസ്. നരസിംഹൻ

ഭാരതീയനായ ഒരു ഗണിതശാസ്ത്രജ്ഞനാണ് **മുദുംബെ ശേഷാചലു നരസിംഹൻ** (ജനനം 1932). ആന്ധ്രാപ്രദേശിലെ അനന്തപുർ എന്ന ഗ്രാമത്തിലാണ് അദ്ദേഹം ജനിച്ചത്.
.
## വിദ്യാഭ്യാസം
[thumb|left|എം.എസ്. നരസിംഹൻ (ഇടത്) [http://en.wikipedia.org/wiki/Grigory_Margulis ഗൃഗറി മാർഗുലിസിനൊപ്പം] (2007ലെ ചിത്രം)](https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Narasimhan_Margulis.jpg)

മദ്രാസ് ലയോള കോളേജിൽ നിന്നു ബിരുദപഠനം  പൂർത്തിയാക്കിയ നരസിംഹൻ, ലയോളാ കോളേജിൽ ഫാദർ റാസിന്റെ ശിഷ്യനായിരുന്നു. ഫാദർ റാസിൻ, ഫ്രഞ്ച് ഗണിതശാസ്ത്രജ്ഞരായ ഏലീ കർട, ഴാക്ക് അഡമാർ എന്നിവരുമായി ചേർന്ന് അദ്ധ്യയനം നടത്തിയിരുന്നു. പിൽക്കാലത്ത് ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ നിന്നു ബിരുദാനന്തര ബിരുദവും മുംബൈ സർവ്വകലാശാലയിൽ നിന്നു ഡോക്ടറേറ്റും നേടിയ  നരസിംഹൻ വിവിധ ഗവേഷണ സ്ഥാപനങ്ങളിൽ സേവനം  അനുഷ്ഠിച്ചിട്ടുണ്ട്.

**നരസിംഹൻ - ശേഷാദ്രി സിദ്ധാന്തം** രൂപപ്പെടുത്തിയതിൽ നരസിംഹന്റെ പങ്ക് ഗണനീയമാണ്. 

## ബഹുമതികൾ
* ശാന്തി സ്വരൂപ് ഭട്നാഗർ പുരസ്ക്കാരം. (1975)
* മൂന്നാംലോക ഗണിതശാസ്ത്ര പുരസ്കാരം (1987)
* പദ്മഭൂഷൺ (1990)
* ബ്രിട്ടീഷ് റോയൽ സൊസൈറ്റി അംഗത്വം  
* കിങ് ഫൈസൽ അന്താരാഷ്ട്ര ശാസ്ത്ര പുരസ്ക്കാരം, 
## പുറം കണ്ണികൾ
*Artless innocents and ivory-tower sophisticates: Some personalities on the Indian mathematical scene  - M. S. Raghunathan
* 

## അവലംബം

വർഗ്ഗം:ഗണിതശാസ്ത്രജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
വർഗ്ഗം:ജീവിച്ചിരിക്കുന്നവർ
ഓഹി കാർച്യേ ബഹ്സൺ

ഫ്രഞ്ച് ഛായാഗ്രാഹകനും  **ആധുനിക ഫോട്ടോജേർണലിസത്തിന്റെ പിതാവ്** എന്നു വിശേഷിപ്പിയ്ക്കപ്പെടുന്നയാളുമായ **ഓഹി കാർച്യേ ബഹ്സൺ** [Henri Cartier-Bresson]ഒരു  തുണി നിർമ്മാതാവിന്റെ പുത്രനായാണ് ജനിച്ചത്. (ഓഗസ്റ്റ് 22, 1908 – ഓഗസ്റ്റ് 3, 2004).തുടക്കകാലത്ത് എണ്ണഛായാചിത്രങ്ങളിലും ,ചിത്രരചനയിലും  ആകൃഷ്ടനായിരുന്ന കാർച്യേ പിൽക്കാലത്താണ് നിശ്ചല ഛായാഗ്രഹണത്തിലേയ്ക്കു ശ്രദ്ധ പതിപ്പിച്ചത്. *ടാങ്കനിക്ക തടാകത്തിലെ മൂന്നു ആൺകുട്ടികൾ* എന്ന ഹംഗേറിയൻ ഛായാഗ്രാഹകനായ മാർട്ടിൻ മുങ്കാക്സിയുടെ  ചിത്രം കലാജീവിതത്തിൽ വലിയ വഴിത്തിരിവുണ്ടാക്കി എന്നു കാർച്യേ സൂചിപ്പിയ്ക്കുകയുണ്ടായി. 

കാർച്യേ തന്റെ തൊഴിൽ മേഖലയിലേയ്ക്കു കടക്കുന്നത് ജോർജ്ജ് അഞ്ചാമന്റെ കിരീടധാരണം  ഒരു ഫ്രഞ്ച് മാസികയ്ക്കു വേണ്ടി പകർത്തിക്കൊണ്ടാണ്.

## അവലംബം
* Assouline, P. (2005). *Henri Cartier-Bresson: A Biography*. London: Thames & Hudson.
* Galassi, Peter (2010). *Henri Cartier-Bresson: the Modern Century*. London: Thames & Hudson.
* Montier, J. (1996). *Portrait: First Sketch. Henri Cartier-Bresson and the Artless Art* (p.&nbsp;12). New York: Bulfinch Press.
* Warren, J (2005), *Encyclopedia of Twentieth-Century Photography*. Routledge

## പുറംകണ്ണികൾ

* Fondation Henri Cartier-Bresson 
* His portfolio at Magnum Photos
* Magnum Photos
* Special Report: Henri Cartier-Bresson (1908–2004) – Archived content by *[[The Guardian]]*
* Henri Cartier-Bresson's biographic sketch at Find A Grave
* Tête à Tête: Portraits by Henri Cartier-Bresson at the National Portrait Gallery, Washington DC
* Tête à Tête: Special Feature by Washington Post of the Exhibition by Henri Cartier-Bresson 
* Henri Cartier-Bresson at the Metropolitan Museum of Art, New York City
* Cartier-Bresson's Impact on Photojournalism 
* Henri Cartier-Bresson / When Photography Becomes Art
* List of links concerning HCB on ArtCyclopedia
* Video interview with Charlie Rose, July 6, 2000 
*Cartier-Bresson's portfolio at Photography-now
* "John Berger pays tribute to his good friend", *The Observer,* 8 August 2004.

വർഗ്ഗം:ഛായാഗ്രാഹകർ
വർഗ്ഗം:1908-ൽ ജനിച്ചവർ
വർഗ്ഗം:ഓഗസ്റ്റ് 22-ന് ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ
ടിനാന്തേ

മരാന്തേസി സസ്യ കുടുംബത്തിലെ ഒരിലച്ചെടിയാണു **ടിനാന്തേ**.    മരാന്തേ, കലേത്തിയ എന്നീ ഇലച്ചെടികളോട് സാമ്യമുണ്ട്ബ്രസീലിലാണു പ്രധാനമായും കണ്ടുവരുന്നത്. ഇലകളുടെ ഭംഗി കാരണം ലോകമെങ്ങും ഒരുദ്യാന സസ്യമായി വളർത്തി വരുന്നു. 

## References

വർഗ്ഗം:സസ്യങ്ങൾ - അപൂർണ്ണലേഖനങ്ങൾ
വിമലവനം

thumb|250px|കണ്ടൽകാട്. 

എറണാകുളം ജില്ലയിൽ വല്ലാർപാടത്തിനടുത്തായി സ്ഥിതി ചെയ്യുന്ന കണ്ടൽക്കാടാണ് വിമലവനം. ജൈവവൈവിധ്യം നിറഞ്ഞ ഇവിടെ കാലാവസ്ഥാനുസൃതമായി നിരവധി ദേശാടനപ്പക്ഷികൾ സന്ദർശനം നടത്തുന്നു.

1986ൽ ഇവിടെയുണ്ടായ കാട്ടുതീയിൽ നിരവധി ജീവികൾക്ക് ജീവഹാനിയുണ്ടായിട്ടുണ്ട്.

വർഗ്ഗം:വനങ്ങൾ
വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
പെപ്പറോമിയ

മഷിത്തണ്ട് ഉൾപ്പെടുന്ന ഒരു വലിയ സസ്യ കുലമാണ് **പെപ്പറോമിയ**(Peperomia). ഈ സസ്യജനുസ്സിലേതായി ഏതാണ്ട്  1500ഓളം സ്പീഷിസുകൾ തിരിച്ചറിഞ്ഞിട്ടുണ്ട്. കൂടുതൽ അംഗങ്ങളും തെക്കേഅമേരിക്കയിൽ നിന്നാണ്. അവയിലധികവും ചെറിയ ഓഷധികളും അധിസസ്യങ്ങളുമാണ്. മാംസളമായ തണ്ടുകളും ഇലകളും പെപ്പറോമിയയുടെ പ്രത്യേകതയാണ്. ഇലകൾക്ക് അത്യാകർഷകമായ നിറവും രൂപവും ഉണ്ടാവും. എല്ലാ ഇനങ്ങളിലും ഇലപ്പരപ്പിനു മുകളിലായി കനംകുറഞ്ഞ് നീണ്ട തിരി പോലുള്ള ഒരു പൂങ്കുല വളർന്നു നിൽക്കുന്നത് കാണാം.    

## References

വർഗ്ഗം:സസ്യജനുസുകൾ
വർഗ്ഗം:അധിസസ്യങ്ങൾ
വർഗ്ഗം:പെപ്പറോമിയ
മലയീച്ചിൽ

25 മീറ്റർ വരെ ഉയരം വയ്ക്കുന്ന ഒരു ഇലപൊഴിക്കും മരമാണ്  **മലയീച്ചിൽ**. . 1200 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=2&taxon_id=242331602
* http://www.asianplant.net/Phyllanthaceae/Margaritaria_indica.htm

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈല്ലാന്തേസീ
സാൻസിവീരിയ

അസ്പരാഗേസീ സസ്യകുടുംബത്തിലെ ഒരംഗമാണ് **സാൻസിവീരിയ**. ഈ സസ്യകുടുംബത്തിലേതായി ഇപ്പോൾ ഏതാണ്ട് 70 ഓളം സപിഷ്പീസുകളുണ്ട്. കേരളത്തിൽ എല്ലായിടത്തും കണ്ടുവരുന്ന സർപ്പപ്പോള ഈ കുടുംബത്തിലെ ഒരംഗമാണ്.

## അവലംബം

വർഗ്ഗം:സസ്യങ്ങൾ - അപൂർണ്ണലേഖനങ്ങൾ
വർഗ്ഗം:സസ്യജനുസുകൾ
പന്തൽമരം (Meiogyne ramarowii)

പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **പന്തൽമരം**. . 6 മീറ്റർ വരെ ഉയരം വയ്ക്കുന്ന ഈ മരം  300 മീറ്റർ മുതൽ 1200 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണുന്നു.
| image = പന്തൽമരത്തിന്റെ_പൂവ്.jpg

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:മെയോഗൈൻ
അമർ ബോസ്

ശബ്ദസാങ്കേതിക രംഗത്തെ  വിദഗ്ദ്ധനും അദ്ധ്യാപകനുമായിരുന്നു **അമർ ഗോപാൽ ബോസ്** (2 നവംബർ 1929 - 12 ജൂലൈ 2013). ജനപ്രീതിയാർജിച്ച സ്പീക്കറുകളും മ്യൂസിക് സിസ്റ്റവും നിർമ്മിക്കുന്ന  ബോസ് കോർപ്പറേഷൻ എന്ന സ്ഥാപനത്തിന്റെ സ്ഥാപകനാണ്. 
## ജീവിതരേഖ
ബംഗാളിലെ സ്വാതന്ത്ര്യസമരസേനാനിയായിരുന്ന നോനി ഗോപാൽ വർമ്മയുടെ മകനായി ഫിലാഡൽഫിയയിൽ ജനിച്ചു.  ഇലക്‌ട്രോണിക്‌സ് എൻജിനീയറിങ്ങിൽ ബിരുദം നേടി. മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ അസിസ്റ്റന്റ് പ്രൊഫസർ ആയിരുന്നു. 1964- ൽ  ബോസ് കോർപ്പറേഷൻ സ്ഥാപിച്ചു.  
## സംഭാവനകൾ
കാൽ നൂറ്റാണ്ടോളം വിപണിയിൽ അജയ്യമായി തുടർന്ന '901 ഡയറക്ട് റിഫ്‌ളക്ടിങ് സ്​പീക്കർ' സംവിധാനം 1968-ൽ അവതരിപ്പിച്ചു. ബോസ് വേവ് റേഡിയോ, ഹെഡ്‌ഫോൺ എന്നിവയും ഏറെ ശ്രദ്ധപിടിച്ചുപറ്റി. മെഴ്സിഡസും പേർഷെയുംപോലുള്ള വൻകിട കാറുകളിൽ ബോസ് കമ്പനിയുടെ സ്റ്റീരിയോയാണ് ഉപയോഗിക്കുന്നത്.

2011-ൽ ബോസ് കോർപ്പറേഷന്റെ ഭൂരിഭാഗം ഓഹരികളും കൈമാറ്റംചെയ്യാൻ പാടില്ലെന്ന വ്യവസ്ഥയിൽ മസാച്യുസെറ്റ് ഇൻസ്റ്റിറ്റിയൂട്ട് ഓഫ് ടെക്‌നോളജിക്ക് കൈമാറി.
## പുരസ്കാരങ്ങൾ
* ഫെല്ലോ, IEEE, 1972 - ലൗഡ് സ്പീക്കർ ഡിസൈനിംഗിലെ മൗലിക സംഭാവനകൾക്ക്
* ആഡിയോ എഞ്ചിനീയറിംഗ് സൊസൈറ്റിയിലെ വിശിഷ്ടാംഗത്വം, 1985.
## അവലംബം

## പുറം കണ്ണികൾ
* Short biography of Amar Gopal Bose 
* Bose at MIT 
* Doctoral Thesis
* Bose Breakthrough: Electromagnetic Auto Suspension  
* A History of Bose 
* Discover Dialogue: Amar G. Bose
* Bose Founder Discusses Audio Perfection and Digital Music
* 
*  ''Business India'' -Interview; July; 2007

വർഗ്ഗം:ശബ്ദസാങ്കേതികവിദ്യാ വിദഗ്ദ്ധർ
വർഗ്ഗം:1929-ൽ ജനിച്ചവർ
വർഗ്ഗം:നവംബർ 2-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂലൈ 12-ന് മരിച്ചവർ
ശൂരൻപുന്ന

പശ്ചിമഘട്ടതദ്ദേശവാസിയായ ഒരു മരമാണ് **ശൂരൻപുന്ന**. . 15 മീറ്റർ വരെ ഉയരം വയ്ക്കുന്ന ഈ മരം 700 മീറ്റർ വരെ ഉയരമുള്ള തുറന്ന നിത്യഹരിതവനങ്ങളിൽ കാണുന്നു. കായ തിനാൻ കൊള്ളാം. കുരുവിൽ നിന്നും കൊഴുത്ത ഒരു പശ ലഭിക്കാറുണ്ട്. പൂമൊട്ടുകൾ പട്ടിന് ചായം കൊടുക്കാൻ ഉപയോഗിക്കാറുണ്ട്. സുഗന്ധമുള്ള പൂവിനും നിറഞ്ഞുനിൽക്കുന്ന ഇലച്ചാർത്തിനുമായി നട്ടുവളർത്തുന്നു. ഔഷധഗുണവുമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഔഷധസസ്യങ്ങൾ
ആറ്റുകനല

തെക്കേ ഇന്ത്യയിലും ശ്രീലങ്കയിലും കാണുന്ന ഒരു കുറ്റിച്ചെടിയാണ് **ആറ്റുകനല**. . 300 മീറ്റർ വരെ ഉയരമുള്ള നിത്യഹരിതവനങ്ങളിലെ അരുവികളുടെ തീരങ്ങളിൽ കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
എഡ്വേഡ് ഡാനിയൽ ഹാമിൽറ്റൻ വൈബാർട്ട്

ഒരു ബ്രിട്ടീഷ് എഴുത്തുകാരനും സൈനികനുമാണ് **എഡ്വേഡ് വൈബാർട്ട് **എന്ന **എഡ്വേഡ് ഡാനിയൽ ഹാമിൽറ്റൻ വൈബാർട്ട്** (, ജീവിതകാലം: 1837 ഓഗസ്റ്റ് 28 - 1923). 1857-ലെ ഇന്ത്യൻ ലഹളയുടെ പശ്ചാത്തലത്തിൽ അദ്ദേഹം 1898-ൽ എഴുതിയിട്ടുള്ള ദ ശിപായ് മ്യൂട്ടിനി ആസ് സീൻ ബൈ എ സബോൾട്ടെൻ: ഫ്രം ഡെൽഹി റ്റൂ ലക്നൗ () എന്ന പുസ്തകം പ്രസിദ്ധമാണ്.

1857-ലെ ലഹളക്കാലത്ത് ഡെൽഹിയിൽ 54-മത് ബംഗാൾ കാലാൾപ്പടയിലെ കമാൻഡർ ആയിരുന്നു വൈബാർട്ട്. അദ്ദേഹത്തിനന്ന് 19 വയസായിരുന്നു പ്രായം. അദ്ദേഹത്തിന്റെ പിതാവ് കാൻപൂരിൽ ഒരു കുതിരപ്പടയാളി ആയിരുന്നു. ലഹളയുടെ തുടക്കത്തിലുണ്ടായ കാൻപൂർ കൂട്ടക്കൊലയിൽ പിതാവ് കൊല്ലപ്പെട്ടു. ലഹളക്കാലത്ത് ശിപായികളുടെ കൈയിൽപ്പെടാതെ എഡ്വേഡ് കഷ്ടിച്ച് രക്ഷപ്പെടുകയും ഡെൽഹി പിടിച്ചടക്കാനുള്ള  യുദ്ധത്തിൽ പങ്കെടുക്കുകയും ചെയ്തു. ദില്ലി നഗരം തിരിച്ചുപിടിച്ചപ്പോൾ ബ്രിട്ടീഷുകാർ നടത്തിയ ക്രൂരതകളെക്കുറിച്ചും, അതിനുശേഷവും തുടർന്ന പ്രതികാരനടപടികളെക്കുറിച്ചുമുള്ള വിശദവിവരങ്ങൾ എഡ്വേഡിന്റെ ഓർമ്മക്കുറിപ്പുകളിലും, പ്രത്യേകിച്ച് കത്തുകളിലും അടങ്ങിയിരിക്കുന്നു.
## അവലംബം

## പുറത്തേക്കുള്ള കണ്ണികൾ
* ദ ശിപായ് മ്യൂട്ടിനി ആസ് സീൻ ബൈ എ സബോൾട്ടെൻ: ഫ്രം ഡെൽഹി റ്റൂ ലക്നൗ എന്ന പുസ്തകം
* ജീനി.കോം താൾ

വർഗ്ഗം:ബ്രിട്ടീഷ് എഴുത്തുകാർ
വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വർഗ്ഗം:1837-ൽ ജനിച്ചവർ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:1923-ൽ മരിച്ചവർ
ജോസഫ് പുലിക്കുന്നേൽ

കേരളത്തിൽ കത്തോലിക്കാസഭയിലെ പരിഷ്കരണവാദിയും സഭയിലെ പുരോഹിതനേതൃത്വത്തിന്റെ തീവ്രവിമർശകനുമാണ് **ജോസഫ് പുലിക്കുന്നേൽ**.  1932 ഏപ്രിൽ 14-ന്‌ ഭരണങ്ങാനത്തു ജനിച്ചു. കത്തോലിക്കാ സഭയിലെ നവീകരണത്തെ ലക്ഷ്യമാക്കിയുള്ള പ്രവർത്തനങ്ങളിൽ ശ്രദ്ധകേന്ദ്രീകരിക്കുന്നതിനു മുന്പ്, അദ്ധ്യാപനവും രാഷ്ട്രീയവും അദ്ദേഹത്തിന്റെ പ്രവർത്തനമേഖലകളായിരുന്നിട്ടുണ്ട്. കോഴിക്കോട്‌ ദേവഗിരി കോളജിൽ അദ്ധ്യാപകനായിരുന്നു. കേരള യൂണിവേഴ്‌സിറ്റി സെനറ്റ്‌ മെമ്പറായും കെ.പി.സി.സി അംഗമായും പ്രവർത്തിച്ചിട്ടുണ്ട്‌. കേരളാ സംസ്ഥാന കോൺഗ്രസ് കമ്മിറ്റിയിൽ (കെ.പി.സി.സി.) അംഗമായിരുന്നിട്ടുള്ള പുലിക്കുന്നേൽ, കോൺഗ്രസ് കക്ഷിയിൽ നിന്നു വിഘടിച്ചുപോയവർ ചേർന്ന് 1964-ൽ രൂപം കൊടുത്ത കേരളാ കോൺഗ്രസ്സിന്റെ സ്ഥാപകനേതാക്കളിൽ ഒരാൾ കൂടിയാണ്. 2017 ഡിസംബർ 28 ന് മരണമടഞ്ഞു.

## വിമർശകൻ
പതിനാറാം നൂറ്റാണ്ടിൽ പോർത്തുഗീസുകാരുടെ ആഗമനത്തോടെ തുടങ്ങിയ വിദേശമേൽക്കോയ്മയ്ക്കു മുൻപ് നിലവിലിരുന്ന ഭരണവ്യവസ്ഥയിൽ കേരളക്രിസ്ത്യാനികളുടെ ഓരോ പള്ളിയും സ്വതന്ത്രമായിരുന്നെന്നും, പള്ളിയുടെ സമ്പത്തും ഭരണവും, അതിലെ പ്രായപൂർത്തിയായ എല്ലാ അംഗങ്ങളും ചേർന്ന പള്ളിയോഗത്തിൽ നിക്ഷിപ്തമായിരുന്നെന്നും പോർത്തുഗീസ് മേൽക്കോയ്മക്കു കീഴിൽ നടപ്പായ പാശ്ചാത്യമാതൃകയിലുള്ള സഭാഘടനയാണ് ഇതിന് അന്ത്യം കുറിച്ചതെതെന്നും പുലിക്കുന്നേൽ ചൂണ്ടിക്കാട്ടുന്നു. കേരളത്തിലെ കത്തോലിക്കാസഭയുടെ പാശ്ചാത്യസഭാമാതൃകയിലുള്ള അധികാരഘടനയുടെ തലപ്പത്തിരിക്കുന്ന പുരോഹിതനേതൃത്വത്തിന് റോമിലെ മാർപ്പാപ്പയോടല്ലാതെ സാധാരണവിശ്വാസികളോടോ ദേശീയമായ നിയമവ്യവസ്ഥകളോടോ ഉത്തരവാദിത്തമോ വിധേയത്വമോ ഇല്ലെന്നും, രാഷ്ട്രീയ കൊളോണിയലിസത്തിന്റെ തിരോധാനത്തിനു ശേഷവും തുടരുന്ന മത-സാമ്പത്തിക കൊളോണിയലിസത്തിന്റെ ഭാഗമാണതെന്നുമാണ് അദ്ദേഹത്തിന്റെ പക്ഷം.

സഭയുടെ സേവനസംരംഭങ്ങളുടെ നടത്തിപ്പിലുള്ള ക്രമക്കേടുകളേയും അഴിമതിയേയും, പൗരോഹിത്യത്തിന്റെ ആഡംബരഭ്രമത്തേയും വിമർശിക്കുന്ന അദ്ദേഹം, മാമ്മോദീസാക്കു പോലും വിലപേശുന്ന പുരോഹിതസംസ്കാരം വളരുമ്പോൾ, ശുഷ്കമായ ആചാരങ്ങൾ കൊണ്ട് ബുദ്ധിയുള്ള വിശ്വാസികളെ സഭയിൽ നിലനിർത്താമെന്നു പുരോഹിതർ ചിന്തിക്കുന്നതായി കുറ്റപ്പെടുത്തുന്നു.
## കൃതികൾ
* കലഹവും വിശ്വാസവും
## 'ഓശാന' മാസിക
സഭയുടെ അധികാരസംവിധാനങ്ങളിൽ സാധാരണവിശ്വാസികൾക്കു കൂടുതൽ പങ്കു കിട്ടും വിധമുള്ള സമൂലപരിവർത്തനത്തിനു വേണ്ടി വാദിക്കുന്ന പുലിക്കുന്നേൽ, 'ഓശാന' എന്ന ആനുകാലികത്തിന്റെ സ്ഥാപകനും പത്രാധിപരുമാണ്. സഭാനേതൃത്വത്തിനെതിരെയുള്ള വിമർശനങ്ങൾക്ക് അദ്ദേഹത്തിന്റെ മുഖ്യമാധ്യമമാണ് ഈ പത്രിക. സഭയുടെ സംഘടനയിലും, സഭാസ്ഥാപനങ്ങളുടെ നടത്തിപ്പിലും, ദൈവശാസ്ത്രത്തിന്റെ വിശകലന-നിഗമനങ്ങളിലും, "സുവിശേഷഗന്ധിയായ പരിവർത്തനവും നവീകരണവും" ആണ് ഈ പ്രസിദ്ധീകരണം ലക്ഷ്യം വയ്ക്കുന്നതെന്ന്  'ഓശാന' മാസികയുടെ ആദ്യലക്കത്തിൽ ചേർത്ത മുഖപ്രസംഗത്തിൽ പുലിക്കുന്നേൽ വ്യക്തമാക്കി 

1983-ൽ മലയാളഭാഷയിൽ ഒരു സമ്പൂർണ്ണ 'എക്യൂമെനിക്കൽ' ബൈബിളിന്റെ പ്രസിദ്ധീകരണത്തിന് ഇദ്ദേഹം മുൻകൈയ്യെടുത്തു. ആ സംരംഭത്തിന്റെ ഓർഗനൈസിങ്ങ് എഡിറ്ററായിരുന്നു പുലിക്കുന്നേൽ.
## വിവാദം
ജോസഫ് പുലിക്കുന്നേലിന്റെ നേതൃത്വത്തിലുള്ള ചില സന്നദ്ധസംഘടനകളിൽ വിദേശസഹായത്തിന്റെ വൻ തോതിലുള്ള തിരിമറി നടന്നതായി ആരോപണമുണ്ട്. ഇതേക്കുറിച്ച് സംസ്ഥാന രഹസ്യാന്വേഷണ മേധാവി അന്വേഷണത്തിന് ഉത്തരവിട്ടിരുന്നു എന്ന അവകാശവാദം 2012-ൽ വാർത്തയായിരുന്നു. ഈ സ്ഥാപനങ്ങളിൽ ലൈംഗിക അതിക്രമങ്ങൾ പോലും നടന്നതായി ആരോപിക്കുന്ന സുപ്രീം കോടതി അഭിഭാഷകൻ വിൻസെന്റ് പാനിക്കുളങ്ങര, കൂടുതൽ അന്വേഷണം വേണമെന്ന് ആവശ്യപ്പെട്ടിരുന്നു.

## അവലംബം


## പുറത്തേക്കുള്ള കണ്ണികൾ
* ജോസഫ് പുലിക്കുന്നേൽ രചിച്ച '''കേരളാകോൺഗ്രസ്സിന്റെ സ്ഥാപനചരിത്രം''' എന്ന പുസ്തകത്തെപ്പറ്റി 

വർഗ്ഗം:പത്രാധിപർ
വർഗ്ഗം:പാലായിൽ നിന്നുള്ള വ്യക്തികൾ
കണ്ണാവ്

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കണ്ണാവ്**. . 5 മീറ്ററോളം ഉയരം വയ്ക്കുന്ന ഈ മരം 900 മീറ്റർ വരെ ഉയരമുള്ള നിത്യഹരിതവനങ്ങളിൽ വിരളമായി കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
കന്യാവ്

പശ്ചിമഘട്ടതദ്ദേശവാസിയായ ഒരു ചെറുമരമാണ് **കന്യാവ്**. . കൂവച്ചെക്കി, കണ്ണാവ്, കായാവ്, കാശാവ് എന്നെല്ലാം പേരുകളുണ്ട്. 5 മീറ്റർ വരെ ഉയരം വയ്ക്കുന്ന ഈ ചെടി 2400 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:മെലാസ്റ്റൊമാറ്റേസീ
വർഗ്ഗം:കേരളത്തിലെ സസ്യജാലം
അരക്കില്ലം (ചലച്ചിത്രം)

കലാനികേതന്റെ ബാനറിൽ വീനസ്, ന്യൂടോൺ, പ്രകാശ് എന്നീ സ്റ്റുഡിയോകളിൽ ജോയ് നിർമിച്ച മലയാളചലച്ചിത്രമാണ് **അരക്കില്ലം**.  ഏരീസ് പിക്ചേഴ്സ് വിതരണം നടത്തിയ അരക്കില്ലം 1967 ഏപ്രിൽ 14-ന് പ്രദർശനം തുടങ്ങി.

## അഭിനേതാക്കൾ
*സത്യൻ
*അടൂർ ഭാസി
*ശ്രീ നാരായണ പിള്ള
*എസ്.പി. പിള്ള
*കടുവാക്കുളം ആന്റണി
*പോൾ വെങ്ങോല
*ശാരദ
*മിസ് കുമാരി 

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല
*പി. സുശീല
*പി.ബി. ശ്രീനിവാസ്
*എസ്. ജാനകി 

## അണിയറ പ്രവർത്തകർ
*നിർമ്മാണം -- ജോയ്
*സംവിധാനം -- എൻ. ശങ്കരൻ നായർ
*സംഗീതം -- ജി. ദേവരാജൻ
*ഗാനരചന—വയലാർ
*കഥ, തിരക്കഥ, സംഭാഷണം -- എസ്.എൽ. പുരം സദാനന്ദൻ
*ചിത്രസംയോജനം -- കെ.ഡി. ജോർജ്ജ്
*കലാസംവിധാനം -- പി.എൻ. മേനോൻ
*ഛായാഗ്രഹണം -- ആർ.എൻ. പിള്ള 

## ഗനങ്ങൾ
*ഗാനരചന : വയലാർ രാമവർമ്മ 
*സംഗീതം : ജി. ദേവരാജൻ 

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് അരക്കില്ലം
*ഷിജുകൊമിലിരുന്ന്  അരകില്ലത്തിലെ ഗാനങ്ങൾ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എൻ. ശങ്കരൻ നായർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വയലാർ -ദേവരാജൻ ഗാനങ്ങൾവയലാറിന്റെ ഗാനങ്ങൾകെ.ഡി ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ 
ആർ. എൻ പിള്ള ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:
നാഷനൽ സ്റ്റോക്ക് എക്സ്ചേഞ്ച് സൂചിക

ഭാരതത്തിലെ ഓഹരി വിപണിയുമായി ബന്ധപ്പെടുന്നതാണ് **നാഷനൽ സ്റ്റോക്ക് എക്സ്ചേഞ്ച്-50 സൂചിക**.(NSE).ഇതിനെ **നിഫ്റ്റി-50** എന്നും  വിശേഷിപ്പിയ്ക്കാറുണ്ട്.1996 ഏപ്രിൽ മാസത്തിൽ ഇതു നിലവിൽ വന്നു. ഈ സൂചികയുടെ(INDEX)അടിസ്ഥാനവർഷമായി തെരഞ്ഞെടുത്തിരിയ്ക്കുന്നത് 1995 ആണ് .ഇതിന്റെ അടിസ്ഥാന മൂല്യം  1000 എന്നു കണക്കാക്കപ്പെട്ടിരിയ്ക്കുന്നു. മൂലധനവിപണിയുടെ മാറ്റത്തിനനുസരിച്ച് സൂചികകളിലും  നിരന്തരം  മാറ്റങ്ങളുണ്ടാകാം.
## ഉത്ഭവം
ഫെർവാണി കമ്മറ്റിയുടെ ശുപാർശ പ്രകാരമാണ് ഓഹരിവിനിമയത്തിനും മറ്റുമായി ഒരു ദേശീയസ്ഥാപനം  രൂപീകരിയ്ക്കപ്പെട്ടത്. *1956 ലെ സെക്യൂരിറ്റീസ് കോൺട്രാക്റ്റ് ആക്ട്* ആണ് ഇതിനു നിയമസാധൂകരണം  നല്കിയത്.  
## അവലംബം

## പുറംകണ്ണികൾ
 
* 
* NCFM Exam Model Test Papers
* NIFTY Daily Trading levels Report
* NSE Trading Holidays 2013

വർഗ്ഗം:ഓഹരിവിപണി
പനാമ സിറ്റി

മധ്യഅമേരിക്കൻ രാഷ്ട്രമായ പനാമയുടെ തലസ്ഥാന നഗരമാണ് **പനാമ സിറ്റി**. പനാമ കനാലിന്റെ പസഫിക് സമുദ്ര പ്രവേശന കവാടത്തിനരികിൽ സ്ഥിതിചെയ്യുന്ന ഈ നഗരമാണ് പനാമയുടെ രാഷ്ട്രീയ, സാമ്പത്തിക, സാംസ്കാരിക ഹൃദയം. മദ്ധ്യ അമേരിക്കയിലെ ഏറ്റവും പ്രധാനപ്പെട്ട സാമ്പത്തിക കേന്ദ്രങ്ങളിലൊന്നും പനാമ സിറ്റിയാണ്. ലാറ്റിനമേരിക്കയിലെ ഏറ്റവും ഉയരമുള്ള 10 കെട്ടിടങ്ങളിൽ എട്ടും പനാമ സിറ്റിയിലാണ് സ്ഥിതിചെയ്യുന്നത്. 1519 ഓഗസ്റ്റ് 15ന് സ്പാനിഷ് ഗവർണറായ പെദ്രോ അറിയാസ് ഡി ആവില (ദാവില എന്നും അറിയപ്പെയുന്നു)യാണ് നഗരം സ്ഥാപിച്ചത്.സ്പാനിഷ് അധിനിവേശ കാലത്ത് സ്പാനിഷ് കോളനിയായ പെറുവിൽ നിന്ന് സ്വർണവും വെള്ളിയും സ്പെയിനിലേക്ക് കടത്തിക്കൊണ്ടു പോകാനുള്ള തുറമുഖമായിരുന്നു ഇവിടം. പഴയ പനാമ അഥവാ പനാമ ലാ വിയേഹ എന്ന ആ പഴയ നഗരത്തിന്റെ അവശിഷ്ടങ്ങൾ ഇന്ന് ടൂറിസ്റ്റ് കേന്ദ്രമാണ്. യുനെസ്കോ 1997ൽ ഇവിടം ലോകപൈതൃകമായി പ്രഖ്യാപിച്ചു.

ഗ്രേറ്റർ പനാമസിറ്റി മെട്രോപ്പൊളിറ്റൻ ഏരിയയിലുള്ള ബൽബോവ ഷിപ്പിങ് വ്യവസായത്തിന്റെ കേന്ദ്രമാണ്. മധ്യ അമേരിക്കയിലെ ഏറ്റവും തിരക്കേറിയ വിമാനത്താവളമായ **തൊക്കുമെൻ ഇന്റർനാഷണൽ എയർപോർട്ട്** നഗരത്തിൽ സ്ഥിതി ചെയ്യുന്നു. പനാമയുടെ ദേശീയ വിമാനസർവീസായ കോപ എയർലൈൻസിന്റെ ആസ്ഥാനം തൊക്കുമെനിലാണ്. യൂണിവേഴ്സിറ്റി ഒഫ് പനാമ, ലാറ്റിന യൂണിവേഴ്സിറ്റി അമേരിക്കയിലെ ഫ്ളോറിഡ സ്റ്റേറ്റ് യൂണിവേഴ്സിറ്റിയുടെ ഔട്ട്ലെറ്റ് ക്യാമ്പസ് എന്നിവയാണ് നഗരത്തിലെ പ്രധാന ഉന്നതവിദ്യാഭാസകേന്ദ്രങ്ങൾ. **തിയട്രോ നാസിയോണൽ** എന്ന ദേശീയ നാടകശാല, **ഇന്റർ ഒഷ്യാനിക് കനാൽ മ്യൂസിയം**, പ്രസിഡണ്ടിന്റെ ഔദ്യോഗിക വസതിയായ **ഹെറോൺസ് പാലസ്**, **പ്ലാസാ കത്തീഡ്രൽ** തുടങ്ങിയവയാണ് പ്രധാന ടൂറിസ്റ്റ് ആകർഷണകേന്ദ്രങ്ങൾ, പനാമകനാലിനു കുറുകെയുള്ള **ബ്രിഡ്ജ് ഒഫ് അമേരിക്കാസ്** എന്ന പാലം പ്രസിദ്ധമാണ്.

## ചിത്രശാല
﻿

പ്രമാണം:Casco viejo de panama1.jpg|സാൻഫ്രാൻസിസ്കോ പള്ളിയിലെ മണിമാളിക.
പ്രമാണം:DirkvdM panama plaza-perspective.jpg|കാസ്കോ വിയോജോയിലെ ബോളിവർ മണ്ഡപം
പ്രമാണം:Torre Panama Viejo.jpg|പഴയ പനാമയുടെ അവശിഷ്ടങ്ങൾ
പ്രമാണം:Parque de Santa Ana.jpg|സാന്റ അന വിനോദകേന്ദ്രം
പ്രമാണം:Causeway de Amador.jpg|നവോസ്, പെരികോ, ഫ്ലാമെങ്കോ എന്നീ ദ്വീപുകളെ കരയുമായി ബന്ധിപ്പിക്കുന്ന പാത
പ്രമാണം:Puente de las américas.jpg|പനാമ തോടിന്റെ ശാന്തസമുദ്രത്തിലേക്കുള്ള കവടത്തിലെ പാലം,അമേരിക്കകളുടെ പാലം  എന്നറിയപ്പെടുന്നു 
പ്രമാണം:Wikplazadefrancia.jpg|പനാമ തോട് നിർമ്മിച്ച തൊഴിലാളുകളെയും ഫ്രഞ്ചു് സാങ്കേതിക വിദഗ്ദരെയും ആദരിക്കാനായി തയ്യാറാക്കിയ മൈതാനം, ഫ്രാൻസിയ മണ്ഡപം എന്നറിയപ്പെടുന്നു.
പ്രമാണം:Palacio de las Garzas.jpg|പനാമ സർക്കാരിന്റെ കാര്യാലയവും പ്രസിഡണ്ടിന്റെ വസതിയും.
പ്രമാണം:Panama_Skyline.jpg|കാസ്കോ വിയോജോയിലെ ആകാശ കാഴ്ചകൾ
പ്രമാണം:Ciudad panama bahia.jpg|മുമ്പത്തെ  ബൽബോവ വീഥി
പ്രമാണം:Rascacielos de Panamá.jpg|പനാമയിലെ അംബരചുംബികൾ
പ്രമാണം:Avenida Balboa Panama.JPG|പനാമ ഉൾക്കടൽ
പ്രമാണം:Atardecer en la ciudad de Panamá.jpg|പനാമ മഹാനഗരത്തിന്റെ ഒരു ഭാഗത്തെ കാഴ്ച.



## അവലംബം


വർഗ്ഗം:പനാമ
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വില്ല്യം ഹോഡ്സൻ

ഇന്ത്യയിൽ ജോലി ചെയ്തിരുന്ന ഒരു ബ്രിട്ടീഷ് സൈനികനായിരുന്നു **വില്ല്യം ഹോഡ്സൻ** എന്ന **വില്ല്യം സ്റ്റീഫൻ റൈക്സ് ഹോഡ്സൻ** (, ജീവിതകാലം: 1821 മാർച്ച് 10 – 1858 മാർച്ച് 11). 1857-ലെ ഇന്ത്യൻ ലഹളക്കാലത്ത് ഡെൽഹിയിൽ ഹോഡ്സൻസ് ഹോഴ്സ് എന്ന പേരിലുള്ള ഒരു അവ്യവസ്ഥാപിത കുതിരപ്പടയെ സംഘടിപ്പിക്കുകയും, ബ്രിട്ടീഷുകാരുടെ രഹസ്യാന്വേഷണപ്രവർത്തനങ്ങൾക്ക് ചുക്കാൻ പിടിക്കുകയും ചെയ്തു. ഹോഡ്സൻ ഹോഴ്സിലെ ഹോഡ്സൻ എന്നും ഇദ്ദേഹം അറിയപ്പെടാറുണ്ട്. ലഹളക്കുശേഷം അവസാന മുഗൾ ചക്രവർത്തിയായ ബഹാദൂർ ഷാ സഫർ കീഴടങ്ങിയത് ഹോഡ്സനു മുമ്പാകെയാണ്. കീഴടങ്ങിയ പല മുഗൾ രാജകുമാരൻമാരെയും വെടിവച്ചുകൊന്നതിന്റെ പേരിലുള്ള കുപ്രസിദ്ധിയും ഹോഡ്സനുണ്ട്.

1857-ലെ ലഹളക്കു മുമ്പ് ഹോഡ്സനെ ഒരു ഒറ്റയാനായാണ് അദ്ദേഹത്തിന്റെ സഹചാരികൾ കണക്കാക്കിയിരുന്നത്. ഒരു പുരോഹിതന്റെ മകനായ ഹോഡ്സൺ വളരെ വിദ്യാസമ്പന്നനായിരുന്നു. പുതിയതായി ഉണ്ടാക്കിയ കോർപ്സ് ഓഫ് ഗൈഡ്സിന്റെ തലപ്പത്ത് അദ്ദേഹം ക്രമേണ എത്തിച്ചേരുകയും ചെയ്തു.  റെജിമെന്റിലെ പണം ദുർവിനിയോഗം ചെയ്തെന്ന പേരിൽ 1854-ൽ അദ്ദേഹത്തിനെതിരെ അന്വേഷണം ഉണ്ടാകുകയും തുടർന്ന് നേതൃത്വത്തിൽനിന്ന് പുറത്താക്കുകയും ചെയ്തു. ലഹളക്കാലത്ത് *ഹോഡ്സൺസ് ഹോഴ്സ്* എന്ന പേരിൽ അദ്ദേഹം ഒരു കുതിരപ്പടയാളിസംഘത്തെ സംഘടിപ്പിക്കുകയും, ഡെൽഹി റിഡ്ജിലെ ബ്രിട്ടീഷ് സൈന്യത്തിന് വേണ്ടി കാര്യക്ഷമമായി രീതിയിൽ രഹസ്യാന്വേഷണപ്രവർത്തനങ്ങൾ നടത്തുകയും ചെയ്തു. സഫറിന്റെയും സീനത്ത് മഹലിന്റെയും കീഴടങ്ങലിനുള്ള ധാരണാചർച്ചകൾ ഹോഡ്സൺ സ്വന്തം നിലക്കാണ് നടത്തിയത്. സെപ്റ്റംബർ 21-ന് ഹോഡ്സൺ അവരെ തടവിലാക്കി ദില്ലിയിലേക്ക് കൊണ്ടുവന്നു. മിർസ മുഗൾ, ഖിസർ സുൽത്താൻ, അബുബക്കർ എന്നി രാജകുമാരൻമാരെ തൊട്ടടുത്ത ദിവസം അനുയായികളിൽ നിന്ന് വേർപിരിച്ച് കൊലപ്പെടുത്തുകയും ചെയ്തു. 1858 മാർച്ചിൽ ലക്നൌ തിരിച്ചുപിടിക്കുന്നതിനുള്ള യുദ്ധത്തിൽ ഹോഡ്സൺ കൊല്ലപ്പെട്ടു.
## അവലംബം

വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
വർഗ്ഗം:1821-ൽ ജനിച്ചവർ
വർഗ്ഗം:മാർച്ച് 10-ന് ജനിച്ചവർ
വർഗ്ഗം:1858-ൽ മരിച്ചവർ
വർഗ്ഗം:മാർച്ച് 11-ന് മരിച്ചവർ
സെറാധോ

ബ്രസീലിലെ ഉഷ്ണമേഖലാ സവേന ഭൂപ്രദേശമാണ് **സെറാധോ**, തെക്കേ അമേരിക്കയിലെ ഏറ്റവും വലിയ സവേനയാണിത്. വേൾഡ് വൈൾഡ് ഫണ്ട് ഫോർ നേച്ചറിന്റെ കണക്കനുസരിച്ച് സസ്യശാസ്ത്രപരമായി ലോകത്തെ എറ്റവും സമ്പന്നമായ സവേനയും ഇതാണ്. ബ്രസീലിയൻ സംസ്ഥാനങ്ങളായ ഗൊയിയാസ്, ഫെഡറൽ ഡിസ്ട്രിക്ട്, മാറ്റോ ഗ്രോസോ ദു സുൾ, തോകാന്റിൻസ്, മിനാസ് ഗെറായിസ്, ബാഹിയ എന്നിവയുടെ പടിഞ്ഞാറുഭാഗങ്ങൾ തുടങ്ങി സാവോ പോളോയുടെയും പരാനയുടെയും ചിലപ്രദേശങ്ങൾ വരെ 19,16,900 ചതുരശ്ര കിലോമീറ്റർ വിസ്തൃതിയിലാണ് ഈ സവേന പരന്നു കിടക്കുന്നത്. വടക്കുകിഴക്കേ പരാഗ്വേ, കിഴക്കേ ബൊളീവിയ എന്നിവിടങ്ങൾ വരെ വിസ്തൃതീർണമുണ്ട് സെറാധോവിന്. പ്രധാനനദികളായ സാവോ ഫ്രാൻസിസ്കോ, തോകാന്റിൻസ്, അരാശുയിയ, സിൻകു, പരാഗ്വേ എന്നിവയുടെ ഉയർന്ന ഭാഗങ്ങളൊക്കെ സെറാധോവിലാണ്. വടക്ക് ആമസോൺ താഴ്വര, പടിഞ്ഞാറ് ചാക്കോ, പാന്റനാൽ, വടക്കുകിഴക്ക് കാച്ചിങ്ഗ, കിഴക്കും തെക്കും അറ്റ്ലാന്റിക് വനം എന്നിങ്ങനെയാണ് സെറാധോവിന്റെ അതിർത്തികൾ.

1,600ൽ പരം ജന്തുജാതികൾ, 5,000 സസ്യജാതികൾ എന്നിവ സെറാധോവിലുണ്ട്. ബ്രസീലിന്റെ കന്നുകാലിവളർത്തലിന്റെ 70% ഈ പ്രദേശത്താണ്. ധാന്യങ്ങൾ, സോയാപ്പയർ, പയറുവർഗങ്ങൾ, ചോളം, അരി എന്നിവ ഇവിടെ കൃഷി ചെയ്യുന്നു. 2006ലെ ലോകഭക്ഷ്യപുരസ്കാരം സെറാധോവിനെ കാർഷിക ഭക്ഷ്യയോഗ്യമേഖലയാക്കിയതിനാണ് ലഭിച്ചത്.
വർഗ്ഗം:ബ്രസീലിന്റെ ഭൂമിശാസ്ത്രം
കനലി

പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **കനലി**. . 4 മീറ്റർ വരെ ഉയരം വയ്ക്കുന്ന ഈ ചെടി 700 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iiim.res.in/herbarium/melastomataceae/memecylon_terminale.htm

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
നായ്‌ക്കടമ്പ്

**മലന്തുമ്പ** എന്നും അറിയപ്പെടുന്ന **നായ്‌ക്കടമ്പ്** 15 മീറ്ററോളം ഉയരം വയ്ക്കുന്ന ഒരു മരമാണ്.. 900 മീറ്റർ വരെ  ഉയരമുള്ള പ്രദേശങ്ങളിൽ കാണുന്ന ഈ മരം തെക്കേ ഇന്ത്യയിലാണ് പ്രധാനമായും ഉള്ളത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ചാൾസ് കാനിങ്

ബ്രിട്ടീഷ് ഇന്ത്യയുടെ ഗവർണർ ജനറലായിരുന്ന ഒരു ഇംഗ്ലീഷ് രാഷ്ട്രീയക്കാരനാണ് **കാനിങ് പ്രഭു** എന്നറിയപ്പെടുന്ന **ചാൾസ് ജോൺ കാനിങ്** (, ജീവിതകാലം: 1812 ഡിസംബർ 14 – 1862 ജൂൺ 17). 1857-ലെ ഇന്ത്യൻ ലഹള നടക്കുന്ന സുപ്രധാനകാലയളവിലായിരുന്നു ഇദ്ദേഹം ഗവർണർ ജനറലായത്. ഈ പ്രക്ഷോഭത്തെ അടിച്ചമർത്തി ഇന്ത്യയുടെ ഭരണം ബ്രിട്ടീഷ് സർക്കാർ നേരിട്ട് ഏറ്റെടുത്തപ്പോൾ ഇന്ത്യയുടെ ആദ്യത്തെ വൈസ്രോയിയായും കാനിങ് മാറി.

ഒരു കൺസർവേറ്റീവ് രാഷ്ട്രീയക്കാരനായിരുന്നു കാനിങ്. ലണ്ടനിലെ മന്ത്രിസഭയിൽ ഒരു ഉയർന്ന സ്ഥാനം കിട്ടാത്തതിൽ നിരാശപ്പെട്ടാണ് അദ്ദേഹം ഇന്ത്യയിലെ ഗവർണർ ജനറൽ സ്ഥാനം ഏറ്റെടുത്തത്. ഇന്ത്യയിലേക്ക് തിരിക്കുന്നതിനുമുമ്പ് ഇന്ത്യയെക്കുറിച്ച് ഒരു താൽപര്യവും അദ്ദേഹത്തിനുണ്ടായിരുന്നില്ല. 1856 ഫെബ്രുവരിയിലാണ് അദ്ദേഹം ഇന്ത്യയിലെത്തിയത്. 1857-ലെ ലഹള തുടങ്ങുമ്പോഴേക്കും കൽക്കത്തിയിലെ ചൂട് സഹിക്കാനാവാതെ തിരിച്ചുപോകാനും അദ്ദേഹം തീരുമാനിച്ചിരുന്നു. ലഹള അടിച്ചമർത്തിയതിനു ശേഷം ബ്രിട്ടീഷുകാരുടെ രക്തരൂഷിതമായ പ്രതികാരനടപടികളെ നിയന്ത്രിക്കാനും അദ്ദേഹം ശ്രമംനടത്തിയിരുന്നു.
## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
വർഗ്ഗം:1812-ൽ ജനിച്ചവർ
വർഗ്ഗം:ഡിസംബർ 14-ന് ജനിച്ചവർ
വർഗ്ഗം:1862-ൽ മരിച്ചവർ
വർഗ്ഗം:ജൂൺ 17-ന് മരിച്ചവർ
വർഗ്ഗം:ബ്രിട്ടീഷ് ഇന്ത്യയിലെ വൈസ്രോയിമാർ
വെട്ടുലിങ്ങി

പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **വെട്ടുലിങ്ങി**. . 12 മീറ്റർ വരെ ഉയരം വയ്ക്കുന്ന ഈ മരം തെക്കെപശ്ചിമഘട്ടമലകളുടെ കിഴക്കേചെരിവുകളിലും ശ്രീലങ്കയിലും 800 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
പാന്റനാൽ

ലോകത്തെ ഏറ്റവും വലിയ ചതുപ്പനിലമാണ് ബ്രസീലിലെ **പാന്റനാൽ** നേർത്ത ചരിവുള്ള ഈ പ്രദേശത്തു കൂടി ഒട്ടേറെ നദികൾ ഒഴുകിപ്പോകുന്നു. ചതുപ്പ് എന്നർത്ഥമുള്ള പാന്റനൂ എന്ന പോർച്ചുഗീസ് പദത്തിൽ നിന്നാണ് പാന്റനാൽ ഉണ്ടായത്. ബ്രസീലിലെ മാത്തു ഗ്രോസു, മാത്തു ഗ്രോസു ദു സുൾ എന്നീ സംസ്ഥാനങ്ങളിലും ബൊളീവിയ, പാരഗ്വായ് എന്നിവടങ്ങളിലെ കുറച്ചു ഭാഗത്തുമായി വ്യാപിച്ചു കിടക്കുന്ന പാന്റനാലിന് 1,50,000 ച.കീ.മി യാണ് വിസ്തൃതി. മഴക്കാലത്ത് ഇവിടെ വെള്ളം പൊങ്ങി 80 % സ്ഥലവും മുങ്ങിപ്പോകും. 

പ്ലാനാൾട്ട മലമ്പ്രദേശത്തുനിന്നു പാരഗ്വായ് നദിയിലൂടെ ഒഴുകിവരുന്ന വെള്ളം ശേഖരിക്കപ്പെടുന്ന വിശാലമായൊരു പാത്രമാണ് പാന്റനാൽ. ഇതുവഴി ഒഴുകിപ്പോകുന്ന ചെറുതും വലുതുമായ നദികൾ വർഷങ്ങൾ കൊണ്ട് നിക്ഷേപിച്ച ഏക്കൽ അടിഞ്ഞാണ് പൌരാണികകാലത്ത് ഭീമാകാരമായ ഭൂവിള്ളലായിരുന്ന പാന്റനാൽ ഇന്നത്തെ രൂപത്തിലായത്. ഈ ചതുപ്പു കടലിന്റെ പടിഞ്ഞാറും വടക്കുപടിഞ്ഞാറും ചിക്കിറ്റാനോ ഊഷരവനങ്ങളും തെക്കുപടിഞ്ഞാറു ശുഷ്ക ചാക്കോ വനങ്ങളും തെക്ക് ആർദ്ര ചാക്കോ വനങ്ങളുമാണ്. വടക്കും കിഴക്കും സെറാധോ പുൽപ്രദേശങ്ങളും സ്ഥിതി ചെയ്യുന്നു. പ്രതിവർഷം 1000-400 മില്ലി മീറ്റർ മഴയാണ് പാന്റനാലിൽ ലഭിക്കുന്നത്. ഡിസംബർ മുതൽ മേയ് വരെയുള്ള മഴക്കാലത്ത് ഇവിടെ മൂന്നു മീറ്ററോളം വെള്ളം പൊങ്ങും.

പാന്റനാൽ പ്രദേശത്തെ 99 % സ്ഥലവും സ്വകാര്യ ഭൂവുടമകളുടേതാണ്. കൃഷിക്കും കാലിവളർത്തലിനുമായി അവർ ഈ സ്ഥലം ഉപയോഗിക്കുന്നു. പ്രകൃതിദത്തമായ ഒരു ജലശുദ്ധീകരണ സംവിധാനം കൂടിയാണിത്.3500 ജാതി സസ്യങ്ങൾ, 650 ജാതി പക്ഷികൾ, 400 ജാതി മീനുകൾ, 100 ജാതി സസ്തനികൾ, 80 ജാതി ഉരഗങ്ങൾ എന്നിവ പാന്റനാലിൽ കാണുന്നു. ഒരു കോടിയോളം ചീങ്കണ്ണികളാണ് ഇവിടെ വസിക്കുന്നത്. ഹയസിന്ത് തത്തകളുടെ ജന്മസ്ഥാനം കൂടിയാണ് പാന്റനാൽ. വംശനാശഭീഷണി നേരിടുന്ന ഈ തത്തകൾക്ക് ഒരെണ്ണത്തിന് കരിഞ്ചന്തയിൽ 10,000 യു.എസ്. ഡോളർ വിലയുണ്ട്.

ടൂറിസം, വനനശീകരണം, കാട്ടുതീ, സമീപപ്രദേശങ്ങളിലെ കൃഷിരീതികൾ,  എണ്ണക്കുഴലുകൾ എന്നിവ പാന്റനാലിന്റെ സ്വാഭാവിക ആവാസവ്യവസ്ഥയ്ക്ക് ഭീഷ‌ണിയാണ്. പ്രദേശത്തെ സംരക്ഷിക്കുന്നതിന്റെ ഭാഗമായി 1981 ൽ ചതുപ്പുനിലത്തിന്റെ 1350  ച.കി.മീ. ഭാഗം പാന്റനാൽ മാത്തു ഗ്രോസെൻസ് നാഷണൽ പാർക്കായി പ്രഖ്യാപിച്ചു.


File:Anodorhynchus hyacinthinus wild.jpg|ഹയസിന്ത് തത്ത(]Hyacinth macaw)
File:Myrmecophaga tridactyla, Pantanal region, Brazil.jpg|Giant anteater in the Pantanal
File:Jaguar Pantanal.jpg|Jaguar in the Pantanal
File:Hydrochoerus hydrochaeris (1).jpg|Capybaras
File:Blastoceros dichotomus by anagoria .jpg|Marsh deer
File:Caiman yacare Pantanal.jpg|Yacare caiman 


വർഗ്ഗം:തെക്കേ അമേരിക്കയിലെ ലോകപൈതൃകകേന്ദ്രങ്ങൾ
വർഗ്ഗം:ബ്രസീലിന്റെ ഭൂമിശാസ്ത്രം
കടുവാക്കുളം ആന്റണി

മലയാളത്തിലെ പ്രമുഖനായ ഒരു നാടക- ചലച്ചിത്ര അഭിനേതാവാണ് **കടുവാക്കുളം ആന്റണി**. പ്രധാനമായും ഹാസ്യരസപ്രധാനമായ വേഷങ്ങളിലൂടെയാണ് അദ്ദേഹം ശ്രദ്ധേയനായത്.

## ജീവിതരേഖ
1936 നവംബർ 9നു ആലപ്പുഴ ജില്ലയിലെ കുട്ടനാട്ടിലാണ് ആന്റണി ജനിച്ചത്. കർഷകദമ്പതികളായിരുന്ന തൊമ്മന്റെയും അന്നമ്മയുടെയും എട്ടുമക്കളിൽ ഏറ്റവും ഇളയവനായിരുന്നു അദ്ദേഹം. എട്ടുമക്കളിൽ രണ്ടുപേർ ബാല്യത്തിലേ മരിച്ചുപോയിരുന്നു. അദ്ദേഹത്തിന്റെ ബാല്യത്തിൽ കുടുംബം കോട്ടയം ജില്ലയിലെ കടുവാക്കുളത്തേക്ക് കുടിയേറി. ഇതിനുശേഷമാണ് അദ്ദേഹം 'കടുവാക്കുളം ആന്റണി' എന്ന പേരിൽ അറിയപ്പെടാൻ തുടങ്ങിയത്.

വളരെ ചെറുപ്പത്തിൽ തന്നെ ആന്റണിക്ക് അഭിനയത്തിൽ താല്പര്യമുണ്ടായിരുന്നു. മികച്ച ഫലിതബോധം അന്നേ അദ്ദേഹത്തിനുണ്ടായിരുന്നു. ഒരു ധനകാര്യ സ്ഥാപനം അദ്ദേഹം നടത്തിയിരുന്നെങ്കിലും അഭിനയത്തോടായിരുന്നു അദ്ദേഹത്തിന്റെ അടങ്ങാത്ത മോഹം. തുടർന്ന് ബിസിനസ് ഉപേക്ഷിച്ച് അദ്ദേഹം അഭിനയത്തിനിറങ്ങി. ഏഴുവർഷത്തോളം വിവിധ നാടകങ്ങളിൽ അഭിനയിച്ചു. നാടകാചാര്യൻ എൻ.എൻ. പിള്ളയുടെ വിശ്വകലാകേന്ദ്രസമിതിയുടെയും നാഷണൽ തീയറ്റേഴ്സിന്റെയും നാടകങ്ങളിലാണ് അദ്ദേഹം കൂടുതൽ അഭിനയിച്ചത്. പിന്നീട് ഒരിയ്ക്കൽ ആന്റണിയുടെ അഭിനയം കണ്ട ജോസ് പ്രകാശ് അദ്ദേഹത്തെ അഭിനയരംഗത്തേയ്ക്ക് കൊണ്ടുവരികയായിരുന്നു.

1961-ൽ ഭക്തകുചേല എന്ന ചിത്രത്തിലൂടെ അരങ്ങേറ്റം കുറിച്ച അദ്ദേഹം 300-ഓളം ചിത്രങ്ങളിൽ അഭിനയിച്ചിട്ടുണ്ട്. 1968-ൽ മലയാളത്തിലെ ആദ്യ മുഴുനീള ഹാസ്യചിത്രമായ വിരുതൻ ശങ്കുവിൽ അദ്ദേഹം പ്രധാനപ്പെട്ട ഒരു കഥാപാത്രം അവതരിപ്പിച്ചു. 'സ്നേഹദീപം' (1962), 'ശ്രീരാമപട്ടാഭിഷേകം' (1962), 'സ്നാപകയോഹന്നാൻ' (1963), 'പുന്നപ്ര വയലാർ' (1968) എന്നീ ചിത്രങ്ങളിൽ അദ്ദേഹം ശ്രദ്ധേയമായ പ്രകടനങ്ങൾ കാഴ്ചവച്ചു. 'കായംകുളം കൊച്ചുണ്ണി' (1966) എന്ന ചിത്രത്തിലെ കടുവാച്ചേരി ബാവ, 'തിരുവാഭരണം' എന്ന ചിത്രത്തിലെ അമിട്ട് ആന്റണി എന്നിവ അദ്ദേഹത്തിന്റെ പ്രധാന വേഷങ്ങളിൽ പെടുന്നു. 1995-ൽ 'മാന്നാർ മത്തായി സ്പീക്കിങ്' എന്ന ചിത്രത്തിൽ വളരെ ചെറിയൊരു വേഷത്തിൽ പ്രത്യക്ഷപ്പെട്ട അദ്ദേഹം തദവസരത്തിൽ ഇന്നസെന്റുമായി നടത്തുന്ന ഫോൺ സംഭാഷണങ്ങൾ കേരളത്തിൽ ഇന്നും ശ്രദ്ധേയമാണ്. 1997-ൽ പുറത്തിറങ്ങിയ 'അടിവാരം' എന്ന ചിത്രത്തിലാണ് അദ്ദേഹം അഭിനയിച്ചത്.

നടിയായിരുന്ന ബിയാട്രീസാണ് ഭാര്യ. രണ്ട് മക്കളുണ്ട്. അവസാനകാലത്ത് പ്രമേഹമടക്കം വിവിധ ആരോഗ്യപ്രശ്നങ്ങൾ അലട്ടിയിരുന്ന ആന്റണി 2001 ഫെബ്രുവരി 4-ന് മസ്തിഷ്കാഘാതത്തെത്തുടർന്ന് സ്വവസതിയിൽ വച്ച് അന്തരിച്ചു. മൃതദേഹം പിറ്റേദിവസം വീടിനടുത്തുള്ള ചെറുപുഷ്പദേവാലയത്തിൽ സംസ്കരിച്ചു.

## അവലംബം


വർഗ്ഗം:നാടക അഭിനേതാക്കൾ
വർഗ്ഗം:ചലച്ചിത്ര അഭിനേതാക്കൾ
വർഗ്ഗം:1936-ൽ ജനിച്ചവർ
വർഗ്ഗം:2001-ൽ മരിച്ചവർ
വർഗ്ഗം:നവംബർ 9-ന് ജനിച്ചവർ
വർഗ്ഗം:ഫെബ്രുവരി 4-ന് മരിച്ചവർ